hotchpotch/miracl-hf-unified huggingface dataset:
জবাই বিল
জবাই বিল বাংলাদেশের উত্তরাঞ্চলের একটি বৃহৎ বিল। এটি সাপাহার, পোরশা,এবং নাচোল জুড়ে বিস্তৃত।
এ বিলের আসল নাম হচ্ছে ডমরইল বিল এবং মাহিল বিল যা ৪নং আইহাই ইউনিয়ানের অন্তর্গত পাহাড়ীপুকুর ব্রিজ দুটিকে পৃথক করেছে। পাহাড়ীপুকুর ব্রিজের উত্তর পার্শ্বে ডমরইল বিল এবং দক্ষিণ পার্শ্বে মাহিল বিল। জবাই বিল নামে কোন বিলের অস্তিত্ব নেই। জবাই বিল নামকরণের একটি কারণ হচ্ছে সাপাহার উপজেলার অধিকাংশ লোক জবাই গ্রামের পথ বেয়ে এই ডমরইল বিলে যেতে হয় সেই সূত্র ধরে এই বিলের নাম জবাই বলে ডাকে।
সাপাহার উপজেলার আইহাই ইউনিয়ানের পাহাড়ীপুকুর, মংরইল ও মাইলডাঙ্গা গ্রামের মাঝে এই বিলের মূল কেন্দ্রবিন্দু। বিলের দক্ষিণ পার্শ্বে পাহাড়ীপুকুর, পশ্চিমে মংরইল, পূর্ব পার্শ্বে মাইলডাঙ্গা।
এই ডমরইল বিলে ৯০ এর দশকে বিপুল পরিমানে বিভিন্ন প্রজাতির মাছ পাওয়া যেত এবং শীতকালে বিভিন্ন প্রজাতির পাখি ভিড় জমাতো যা মনোমুগ্ধকর পরিবেশ সৃষ্টি করত। কিন্তু কিছু অসাধু পাখি শিকারির কারণে আজ সে সকল অতিথি পাখি এখন তেমন ভাবে দেখা যায় না। এবং কিছু প্রজাতীর মাছ ও বিলুপ্ত প্রায়। বর্তমানে সরকারি ব্যবস্থাপনায় ডমরইল বিলে ২ টি মাছের অভায় আশ্রম স্থাপন করা হয়েছে। সেটিকে আমরা আঞ্চলিক ভাবে বলে থাকি মাছের কাঠা। এটি উপজেলা মৎস্য অফিস নিয়ন্ত্রণ করে থাকে বর্তমানে সরকার মৎস চাষ করছে।
এই ডমরইল বিলে ৯০ দশকের পূর্বে যখন বিলে হাটু পানি থাকত তখন দিন তারিখ নির্ধারণ করে বিল মাছ ধরা (বাহান) হতে। এমন কি সু বিশাল মাছের আঘাতে মানুষও মারা যেত।
ক্লদ জোসেফ রুজে দ্য লিল
ক্লদ রুজে দ্য লিল, () মাঝে মাঝে বানানে de l'Isle (১০ মে, ১৭৬০ – ২৬ জুন, ১৮৩৬), ছিলেন একজন ফরাসি সেনাবাহিনীর প্রতিভাবান অফিসার। তিনি বিখ্যাত ছিলেন ১৭৯২ সালে, "Chant de guerre pour l'armée du Rhin" শিরোনামীয় এই সংগীত ও শব্দগুলো লেখার জন্য যা "লা মার্সেইয়েজ" নামে পরিচিত হয় এবং জাতীয় সংগীতরূপে খ্যাত হয়।
রুজে দ্য লিল সিনে-এত-ঐসে-এর চৈজি-ল-রোইতে মৃত্যুবরণ করেন। প্রথম বিশ্বযুদ্ধ চলাকালীন ১৯১৫ সালের ১৪ জুলাই তাঁর চিতাভস্মকে চৈজি-ল-রোই গোরস্থানে আনা হয়।
ইউনাইটেড টেকনোলজিস কর্পোরেশন
ইউনাইটেড টেকনোলজিস কর্পোরেশন একটি মার্কিন বহুজাতিক কংলোমারেট। এর সদর দপ্তর কানেকটিকাটের হার্টফোর্ডে অবস্থিত। এটি এয়ারক্রাফট ইঞ্জিন, হেলিকপ্টার, এইচভিএসি, ফুয়েল সেল, এলিভেট, এস্কেলেটর ফায়ার অ্যান্ড সিকিউরিটি, বিল্ডিং সিস্টেমস ইত্যাদি প্রস্তুত করে।
বাড্ডা থানা
বাড্ডা বাংলাদেেশের ঢাকা বিভাগের ঢাকা জেলার অবস্থিত একটি থানা। এটা ক্যান্টনমেন্ট থানা এবং গুলশান থানার অংশ থেকে ডিসেম্বর ১৯৯৮ সালে গঠন করা হয়।
বাড্ডা ঢাকার স্থানে অবস্থিত। এর মোট আয়তন ১৬.৭৮  বর্গ কিলোমিটার।
সাহিত্যে নোবেল পুরস্কার
১৯০১ খ্রিস্টাব্দে থেকে সাহিত্যে নোবেল পুরস্কার () প্রদান করা হয়। ঐ বৎসর থেকে সারা পৃথিবীর বিভিন্ন ব্যক্তিকে সাহিত্যের উপর অবদানের জন্য এই পুরস্কার প্রদান করা হয়। নোবেল পুরস্কারকে সাহিত্যেক্ষেত্রে বিশ্বের সবচেয়ে সম্মানজনক বা বড় পদক হিসেবে বিবেচনা করা হয়। সুয়েডীয় বিজ্ঞানী আলফ্রেদ নোবেল ১৮৯৫ সালে করে যাওয়া একটি উইলের মর্মানুসারে সাহিত্য ক্ষেত্রে একটি আদর্শ পথে সবচেয়ে অসামান্য কাজের জন্য সাহিত্যে নোবেল পুরস্কার প্রচলন করা হয়। সুইডিশ একাডেমি সিদ্ধান্ত অনুসারে এই পুরস্কার প্রদান করা হয়। একাডেমী অক্টোবর নির্বাচিত বিজয়ীর নাম ঘোষণা করে। এটি ১৮৯৫ সালে আলফ্রেড নোবেলের ইচ্ছা দ্বারা প্রতিষ্ঠিত পাঁচ নোবেল পুরস্কার এর এক। অন্য গুলির পদার্থবিজ্ঞানে নোবেল পুরস্কার, রসায়নে নোবেল পুরস্কার, চিকিৎসা শাস্ত্রে নোবেল পুরস্কার, এবং শান্তিতে নোবেল পুরস্কার
২১ অক্টোবর ১৮৩৩ সালে সুইডেনের স্টকহোমে জন্ম নেওয়া আলফ্রেদ নোবেল তাঁর জীবদ্দশায় অনেক গুলো উইল লিখে গিয়েছিলেন। সর্বশেষটা লেখা হয়েছিল তাঁর মৃত্যুর মাত্র এক বছর আগে ২৭ নভেম্বর ১৮৯৫ সালে প্যারিসে অবস্থিত সুইডিশ-নরওয়ে ক্লাবে।। তিনি তার সর্বশেষ উইলে উল্লেখ করেন যে তার সকল সম্পদ পুরস্কার আকারে দেয়া হবে যারা পদার্থ, রসায়ন, চিকিৎসা, শান্তি ও সাহিত্যে বৃহত্তর মানবতার স্বার্থে কাজ করবেন। ২৬ এপ্রিল ১৮৯৭ এর আগ পর্যন্ত সন্দেহ প্রবনতার জন্য নরওয়ে থেকে এই উইল অনুমোদন করা হয় নি। নোবেলের উইলের সমন্বয়কারী রগনার সোলম্যান ও রুডলফ লিলজেকুইস্ট নোবেল ফাউন্ডেশন তৈরি করেন। যার কাজ তার সম্পদের রক্ষণাবেক্ষণ ও নোবেল পুরস্কার অনুষ্ঠানের আয়োজন করা।
১৮৯৭ সালে নোবেলের উইল অনুমোদন হবার সাথে সাথেই নোবেল পুরস্কার প্রদানের জন্য নরওয়েজীয় নোবেল কমিটি নামক একটি সংস্থা তৈরি করা হয়। অতি শীঘ্রই নোবেল পুরস্কার দেবার অন্যান্য সংস্থাগুলো প্রতিষ্ঠিত হয়ে যায়। তাদের মধ্যে ৭ জুন ক্যারোলিংস্কা ইনিস্টিটিউট, ৯ জুন সুইডিশ একাডেমী এবং ১১ জুন রাজকীয় সুয়েডীয় বিজ্ঞান একাডেমি। নোবেল ফাউন্ডেশন কিভাবে নোবেল পুরস্কার দেয়া হয় তার একটি নীতিমালায় পৌছায় এবং ১৯০০ সালে নোবেল ফাউন্ডেশন নতুনভাবে একটি বিধি তৈরি করে যা রাজা অস্কার কর্তৃক জারি করা হয়। ১৯০৫ সালে সুইডেন ও নরওয়ের মধ্যে বন্ধন বিলুপ্ত হয়। তার পর থেকে নরওয়ে নোবেল কমিটি শুধু মাত্র শান্তিতে নোবেল পুরস্কার এবং সুইডেনের প্রতিষ্ঠানগুলো অন্যান্য পুরস্কার প্রদানের দায়িত্ব পায়।
শাহ ওয়ালিউল্লাহ দেহলভী
কুতুবউদ্দিন আহমেদ ইবনে আবদুল রহিম () শাহ ওয়ালিউল্লাহ বলেও পরিচিত (১৭০৩–১৭৬২ খ্রিষ্টাব্দ / ১১১৪–১১৭৬হিজরি) ছিলেন ভারতীয় উপমহাদেশের একজন ইসলামি পন্ডিত, সংস্কারক এবং আধুনিক ইসলামি চিন্তার একজন প্রতিষ্ঠাতা। সাম্প্রতিক পরিবর্তনের আলোকে তিনি ইসলামি আদর্শকে বাস্তবায়ন করতে চেয়েছিলেন।
শাহ ওয়ালিউল্লাহ মুঘল সম্রাট আওরঙ্গজেবের মৃত্যুর চার বছর পূর্বে ১৭০৩ সালে জন্মগ্রহণ করেন। তার বংশলতিকা উমর ইবনুল খাত্তাবের পরিবার পর্যন্ত পৌছায়। দিল্লিতে তার পিতা শাহ আবদুল রহিম কর্তৃক প্রতিষ্ঠিত মাদ্রাসায় তিনি প্রাতিষ্ঠানিক শিক্ষা ও আধ্যাত্মিক দিকনির্দেশনা লাভ করেন। কুরআনের পাশাপাশি তিনি আরবি ও ফারসি ব্যাকরণ, সাহিত্য এবং উচ্চস্তরের দর্শন, ধর্মতত্ত্ব, অধিবিদ্যা, অতীন্দ্রিয়তা ও আইনশাস্ত্রের উপর পাঠ নেন। ১৫ বছর বয়সে তিনি এখান থেকে উত্তীর্ণ হন। একই বছর তার পিতা তাকে নকশবন্দিয়া তরিকায় পদার্পণ ঘটান। মাদ্রাসায়ে রহিমিয়াতে তিনি তার পিতার মৃত্যুর অধীনে শিক্ষক হিসেবে কর্মজীবন শুরু করেন। ১৭১৮ সালের শেষের দিকে পিতার মৃত্যুর পর তিনি মাদ্রাসার প্রধান হন এবং বার বছর যাবত শিক্ষার্থীদের শিক্ষাদান করেন। এসময় তিনি তার নিজস্ব পড়াশোনা চালিয়ে যান। শিক্ষক হিসেবে তার সম্মান বৃদ্ধি পায় এবং শিক্ষার্থীরা তার প্রতি আকৃষ্ট হয়।
১৭২৪ সালে তিনি হজ্জ পালনের জন্য হেজাজ গমন করেন। তিনি সেখানে আট বছর অবস্থান করেন এবং আবু তাহের বিন ইবরাহিম আল কুর্দি আল মাদানির মত পন্ডিতদের কাছ থেকে হাদিস ও ফিকহ শিক্ষালাভ করেন। এসময় তিনি মুসলিম বিশ্বের সকল প্রান্তের লোকের সংস্পর্শে আসেন এবং বিভিন্ন মুসলিম দেশের অবস্থা সম্পর্কে জানতে পারেন। এসময় তিনি সাতচল্লিশটি আধ্যাত্মিক বিষয় দেখতে পান যা তার বিখ্যাত রচনা ফুয়ুদ আল হারামাইনের বিষয়বস্তু হয়ে দাঁড়ায়।
১৭৩২ সালে তিনি দিল্লি ফিরে আসেন এবং ১৭৬২ সালে মৃত্যুর আগ পর্যন্ত জীবনের বাকি সময় এখানে অতিবাহিত করেন ও লেখালেখি চালিয়ে যান। তার সবচেয়ে গুরুত্বপূর্ণ কাজ হল "হুজ্জাতুল বালিগা"। অর্থনৈতিক, রাজনৈতিক, সামাজিক, অধিবিদ্যাসহ সম্পূর্ণ ধর্মতাত্ত্বিক বিষয়েও তিনি লিখেছেন। ইসলামের প্রকৃত ও আদিরূপ বিষয়ে তার মত তিনি এসব লেখায় তুলে ধরেন।
মারাঠা শাসন থেকে ভারতকে জয় করার জন্য তিনি আহমেদ শাহ দুররানির কাছে চিঠি লেখেন। তিনি আরবি থেকে ফারসিতে কুরআন অনুবাদ করেন যাতে মুসলিমরা কুরআনের শিক্ষা বুঝতে পারে।
পুর বেসকিহ
পুর বেসকিহ মন্দিরটি ইন্দোনেশিয়ার বালি দ্বীপের বেশাকিহ গ্রামে অবস্থিত। মন্দিরটি অগুং পাহাড়ের ঢালে অবস্থিত। এই মন্দিরটি বালি দ্বীপের হিন্দুদের নিকট সব থেকে গুরুত্বপূর্ণ,পবিত্র এবং আকৃতিতে সব থেকে বড় মন্দির। ১৯৯৫ সালে এ মন্দিরটিকে ইউনেস্কো ওয়ার্ল্ড হেরিটেজ সাইট হিসেবে স্বীকৃতি দেয়।
মন্দিরটি কবে নির্মিত হয় সে সম্পর্কে নিশ্চিত ভাবে কিছু বলা যায় না। তবে মন্দিরের পাথর গুলো থেকে বলা যায় মন্দির কমপ্লেক্সটি প্রিহিস্টোরিক যুগের। প্রায় দুই হাজার বছরের পুরনো হতে পারে এই মন্দির। তবে এটি হিন্দু মন্দিরের স্বীকৃতি সম্ভবত ১২০০ সাল থেকে।
মন্দিরি কমপ্লেক্সে ২২ টি মন্দিরের সমান্তরাল বিন্যাস রয়েছে। প্রধান মন্দিরটি পদ্মাসনের ন্যায়। এটি ১৭ শতকে নির্মিত।১৯৬৩ সালে অগুং পাহাড় থেকে লাভা নির্গত হয় ফলে প্রায় ১৭০০ মানুষ মারা যায়। কিন্তু আশ্চর্য ভাবে মন্দির কমপ্লেক্সটি রক্ষা পায়।
প্রতি বছরে এই মন্দির কম্পেক্সে প্রায় ৭০ টির মত উৎসব-পার্বণ অনুষ্ঠিত হয়।
প্রতিবছর হাজার হাজার দর্শনার্থী মন্দিরটি দেখতে আসেন। ২০১৩ সালে ৮৪,৩৬৮ জন এই মন্দিরটি দেখতে আসেন।
নগেন শইকীয়া
নগেন শইকীয়া (; ) অসমের একজন গল্পকার, ঔপন্যাসিক, শিক্ষাবিদ। মিত-ভাষ নামক এক নতুন রচনাশৈলীর মাধ্যমে তিনি অসমীয়া সাহিত্যকে নতুনত্ব প্রদান করেছেন। ১৯৯৭ সনে অসম সাহিত্য সভার বিলাসীপারা অধিবেশন ও ১৯৯৮ সনে হাওরাঘাট অধিবেশনে তিনি সভাপতিত্ব করেন।।
১৯৩৯ সনে ১৭ ফেব্রুয়ারি তারিখে অসমের গোলাঘাট জেলার নিকটবর্তী হাতিয়েখোয়া নামক স্থানে নগেন শইকীয়া জন্মগ্রহন করেন। তাঁর পিতার নাম উরারাম শইকীয়া ও মাতার নাম হেমপ্রভা। 
বরকাঠনি এল.পি স্কুল থেকে প্রাথমিক শিক্ষা গ্রহন করেন। তারপর তিনি কাকোডোঙা এম.ই স্কুল ও ঢেকিয়াল হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৯ সনে যোরহাট জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন। ১৯৫১ সনে গোলাঘাটের দেবরাজ রয় মহাবিদ্যালয় থেকে বি.এ ও ১৯৫১ সনে এম.এ ডিগ্রী লাভ করেন। ১৯৮১ সনে অসমীয়া সাহিত্য বিষয়ে ডক্টরেট ডিগ্রী করেন। 
১৯৬৫ সনে ১১মে তারিখে লাবণ্য শইকীয়ার সহিত তিনি বিবাহ সম্পর্কে আবদ্ধ হন। 
হাতীখোয়া ও ঢেকিয়াল হাইস্কুলে শিক্ষকতা করে তিনি প্রথম কর্মজীবনে প্রবেশ করেন। কিছুদিন তিনি অসম বাতরি নামক অসমীয়া খবরের কাগজে সহকারী সম্পাদক রুপে কার্যনির্বাহ করেন। তিনি ডিফু কলেজ, নিউ যোরহাট কলেজ ও দেবীচরন মহাবিদ্যালয়ে কিছুদিন অধ্যাপনা করেন। ১৯৭২ সনে ডিব্রুগড় বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও ২০০২ সনে উক্ত বিভাগের প্রধ্যাপক (সাহিত্যরথী লক্ষ্মীনাথ বেজবরুয়া পদে) অবসর গ্রহণ করেন। ২০০৩ সনে তিনি কয়েকমাসের জন্য নতুন দৈনিক নামক অসমীয়া খবরের কাগজে সম্পাদকরুপে কার্যনির্বাহ করেন। ২০০৪-২০০৬ সন পর্যন্ত আমার অসম নামক দৈনিক অসমীয়া খবরের কাগজের সম্পাদক রুপে কার্যনির্বাহ করেন। ১৯৮৬ সন থেকে ১৯৯২ সন পর্যন্ত তিনি রাজ্যসভার সদস্য ছিলেন।
শ্রী শ্রীনিবাস পেরুমল মন্দির, সিঙ্গাপুর
শ্রী শ্রীনিবাস পেরুমল মন্দির বা শ্রী পেরুমল মন্দিরটি সিঙ্গাপুরের অন্যতম পুরাতন হিন্দু মন্দির।এটি একটি কৃষ্ণ মন্দির। মন্দিরটি সিঙ্গাপুরের ‘লিটল ইণ্ডিয়ার’ সেরাঙ্গুন সড়কে অবস্থিত। মন্দিরের গোপুরাম বা তোরণে শ্রী বিষ্ণুর বিভিন্ন রূপের দৃশ্য চিত্রায়িত হয়েছে। এই মন্দিরটি ১৮৫৫ সালে নির্মিত। তবে এই ২০ মিটার উঁচু গোপুরামটি নির্মিত হয় ১৯৬৬ সালে। এটি নির্মাণে ব্যয় হয় ৩০০,০০০ সিঙ্গাপুরি ডলার। এই মন্দিরের চারপাশ পুকুর ও শাক সব্জির বাগানে ঘেরা। এছাড়া মন্দিরে অনেক তুলশি গাছ আছে। মন্দিরে পেরুমল বা শ্রীকৃষ্ণের মূর্তি আছে।মূর্তিটি নীল রংএর। এছাড়াও আছে শ্রীলক্ষ্মী ও সাধিকা আন্দালএর মূর্তি। এছাড়াও আছে ব্রহ্মা ও শিবের মূর্তি। মন্দিরে আরও আছে বিষ্ণুর বাহন গরুড়ের মূর্তি।
উইন্ডোজ ৩.১x
উইন্ডোজ ৩.১x (codenamed Janus) ১৬ বিট ধারাবাহিক অপারেটিং সিস্টেম, ব্যক্তিগত কম্পিউটারের জন্য মাক্রসফটের তৈরি করা। পূর্বসূরি উইন্ডোজ ৩.০ পর, উইন্ডোজ ৩.১ ধারাবাহিক শুরু, যেটি প্রথম বিক্রি হয় এপ্রিল, ১৯৯২ সালে। পরবর্তী সংস্করণ উইন্ডোজ ৯৫ আসার আগ পর্যন্ত ১৯৯২ সাল থেকে ১৯৯৪ সাল পর্যন্ত বিভিন্ন সংস্করণ মুক্তি পায়। জীবন-কালে বিভিন্ন বিভাগে উন্নতি সাধন করে। 
উইন্ডোজ ৩.১ আসলে ৬ এপ্রিল, ১৯৯২ সালে মুক্ত হয় এবং অফিশিয়াল সাপোর্ট দেয়া হয় ৩১ ডিসেম্বর, ২০০১ সাল পর্যন্ত। উইন্ডোজ ৩.১১ সনস্করনে সহায়তা দেয়া হয় ১ নভেম্বর, ২০০৮ পর্যন্ত।
"উইন্ডোজ ৩.১" (কোড নাম "Janus"), ৬ এপ্রিল ১৯৯২ সালে ব্যবহারের জন্য মুক্ত করা হয়, যাতে প্রিন্টযোগ্য ফন্ট যুক্ত করা হয়, যার ফলে প্রথম বারের মত কার্যকর প্রকাশনা শুরু হয়। 
১৯৯২ সালের নভেম্বর মাসে মাল্টিমিডিয়া সংস্করণ বের হয়, যার ফলে ভিডিও দেখার সুবিধা যোগ হয়। এটার লক্ষ্য ছিল সিডি-রমের মধ্যমে শব্দ ও ভিডিও চালু করা।
১১ আগস্ট, ১৯৯৩ সালে মাইক্রোসফট উইন্ডোজ ৩.১ -এর হালনাগাদ মুক্ত করে যেটি উইন্ডোজ ৩.১১ নামে পরিচিত। সেই কারণে উইন্ডোজ ৩.১১ কোন একক অপারেটিং সিস্টেম নয় শুধুমাত্র সফটওয়্যার হালনাগাদ।
২২ নভেম্বর, ১৯৯৩ সালে চীনের বাজারের জন্য মাইক্রোসফট চীনা সংস্করণ ছাড়ে যেটি উইন্ডোজ ৩.২ নামে পরিচিত। তাই, উইন্ডোজ ৩.২ মূলত ৩.১ -এর চীনা হালনাগাদ। শুধুমাত্র চীনা ভাষায় এটি প্রকাশিত হয় যাতে জটিল চীনা ভাষায় লেখা যায়।
ইন্টারনেট এক্সপ্লোরার ২ থকে ৫ পর্যন্ত উইন্ডোজ ৩.১ -এ মুক্তি পায়।
নবকান্ত বরুয়া
নবকান্ত বরুয়া (; ) অসমের সাহিত্য জগতের একটি প্রসিদ্ধ নাম। এখুদ ককাইদেউ তাঁর জনপ্রিয় ছদ্মনাম। সীমা দত্ত ছদ্মনামেও তিনি অনেক কবিতা রচনা করেছেন । তাঁর রচিত কবিতাগুলি আধুনিক অসমীয়া কবিতাকে অন্যন্য মাত্রা প্রদান করেছে। তাঁর প্রত্যেকটি কবিতা জীবনের সৌন্দর্য, প্রেমের মাধুর্য, মৃত্যু ও রহস্য ইত্যাদি বিভিন্ন বিষয়বস্তু দ্বারা সমৃদ্ধ। তাঁর রচিত কবিতা গুলোতে রবীন্দ্রনাথ ঠাকুর, এলিয়ট, হুইটমেন ও খলিল জিব্রানের কবিতার কিছু প্রভাব দেখা যায় ।
১৯২৬ সনে ২৯ ডিসেম্বর তারিখে অসমের গুয়াহাটিতে নবকান্ত বরুয়ার জন্ম হয়। তাঁর পিতা নীলকান্ত বরুয়া বিদ্যালয়ের পরিদর্শক ও একজন আদর্শ শিক্ষক ছিলেন। তাঁর মাতার নাম স্বর্ণলতা বরুয়া। দেবকান্ত, শিবকান্ত, জীবকান্ত বরুয়া ছিলেন তাঁর ভাতৃ। তাঁর ভাতৃ দেবকান্ত বরুয়া অসমের শ্রেষ্ঠ কবিদের মধ্যে অন্যতম। 
১৯৩৩ সনে নঁগাও সরকারি বালক উচ্চতর মাধ্যমিক বিদ্যালয়ে তৃতীয় শ্রেণীতে নামভর্তী করেন ও ১৯৪১ সনে সুখ্যাতিতে মেট্রেকুলেশন পরীক্ষায় উত্তীর্ণ হন। উচ্চ শিক্ষার জন্য তিনি ১৯৪৩ সনে শান্তিনিকেতনে অধ্যয়ন করেন। ১৯৪৭ সনে তিনি কলকাতা বিশ্ববিদ্যালয় থেকে ইংরেজি বিষয়ে স্নাতক ডিগ্রী লাভ করেন। ১৯৫৩ সনে উত্তর প্রদেশের আলিগড় মুসলিম বিশ্ববিদ্যালয় থেকে স্নাতকোত্তর ডিগ্রী লাভ করেন।
উত্তর প্রদেশের সিকোহাবাদে অবস্থিত এ.কে মহাবিদ্যালয়ে শিক্ষকতা করে নবকান্ত বরুয়া প্রথম কর্মজীবন আরম্ভ করেন। কিছুদিন সেখানে শিক্ষকতা করার পর যোরহাটের জগন্নাথ বরুয়া মহাবিদ্যালয়ে অধ্যাপকরুপে যোগদান করেন। ১৯৫৪ সনে গুয়াহাটির কটন কলেজে চাকুরি গ্রহন করেন ও ১৯৮৪ সনে উপাধ্যক্ষরুপে অবসর গ্রহণ করেন। 
২০০২ সনের ১৪ জুলাই তারিখে নবকান্ত বরুয়ার মৃত্যু হয়।
কবিতা
অনুবাদ
উপন্যাস
অন্যান্য গ্র্ন্থ
অ্যামর ভিঞ্চিট অমনিয়া
অ্যামর ভিঞ্চিট অমনিয়া (বা, "প্রেম সর্বজয়ী"; যা "অ্যামর ভিক্টোরিয়াস", "ভিক্টোরিয়াস কিউপিড", "লাভ ভিক্টোরিয়াস" এমন আরো বিভিন্ন নামে পরিচিত) একটি বিখ্যাত চিত্রকর্ম, যা ইতালি'র জনপ্রিয় চিত্রকর কারাভাজ্জিও'র অঙ্কিত।
ছবিটিতে রোমাণ দেবতা বালক অ্যামর এর পিঠে একজোড়া কাল ডানা। সে একটা টেবিলের কাছে কিছুটা ঝুলে বসে আছে। আর তার পায়ের কাছে বেহালা , বর্ম, উষ্ণীষ, কম্পাস, কলম, পাণ্ডুলিপি এবং ফুল এসব পড়ে আছে। সম্পূর্ন নগ্ন শরীর এবং ডান হাতে কিছু তীর ধরে আছে। বাম হাত পিছনে আড়াল করা। মুখে বালক সুলভ দোষ্টুমি ভরা হাসি।
ছবিটি কারাভাজ্জিও ইতালীয় বিখ্যাত চিত্র সংগ্রাহক ভিনসেঞ্জো যুস্টিনিয়ানি'র জন্য আঁকিয়েছিলেন। ধারণা করা হয়, এই ছবির মধ্য দিয়ে কারাভাজ্জিও ভিনসেঞ্জো'র কাছে কোনো গোপন বার্তা পাঠিয়েছিলেন। এটা ছিলো ভিনসেঞ্জো'র সবচেয়ে প্রিয় সংগ্রহ। এই সময়েই ছবিটি ব্যাপক জনপ্রিয় হয়। পরবর্তীতে বিখ্যাত এই ছবিকে কেন্দ্র করে বেশ কিছু কবিতা এবং শিল্পকর্ম তৈরি হয়। ছবিটি ১৮১২ সাল পর্যন্ত ভিনসেঞ্জো'র সংগ্রহশালায় ছিলো। এরপর কয়েকজন সংগ্রাহকের হাত ঘুরে এটি ১৮১৫ সালে বার্লিন জাদুঘরে স্থান পায়।
সাফাভি রাজবংশ
সাফাভি রাজবংশ (; ) ছিল পারস্যের সবচেয়ে গুরুত্বপূর্ণ রাজবংশগুলোর অন্যতম। একে প্রায় আধুনিক পারস্যের ইতিহাসের সূচনা হিসেবে বিবেচনা করা হয়। মুসলিমদের পারস্য বিজয়ের পর এটি অন্যতম বৃহৎ পারস্য সাম্রাজ্য। এই রাজবংশ বারো পন্থি শিয়া মতবাদকে রাষ্ট্রধর্ম হিসেবে প্রতিষ্ঠিত করে। এটি মুসলিম ইতিহাসের অন্যতম গুরুত্বপূর্ণ সন্ধিক্ষণ হিসেবে বিবেচিত হয়। সাফাভি শাসন ১৫০১ থেকে ১৭২২ সাল পর্যন্ত স্থায়ী হয়, এরপর ১৭২৯ থেকে ১৭৩৬ সাল পর্যন্ত সংক্ষিপ্তকালের জন্য তা প্রতিষ্ঠা পেয়েছিল। সাম্রাজ্যের সর্বোচ্চ সীমায় আধুনিক ইরান, আজারবাইজান, বাহরাইন ও আর্মেনিয়া; জর্জিয়া, উত্তর ককেসাস, ইরাক, কুয়েত ও আফগানিস্তানের অধিকাংশ এবং তুরস্ক, সিরিয়া, পাকিস্তান, তুর্কমেনিস্তান ও উজবেকিস্তানের অংশ এর অন্তর্ভুক্ত ছিল। ইংরেজিতে ‘’গানপাউডার এম্পায়ার’’ বা ‘’বারুদ সাম্রাজ্য’’ বলে পরিচিত সাম্রাজ্যগুলোর মধ্যে এটি অন্যতম ছিল। অন্য সাম্রাজ্যগুলো ছিল সাফাভি সাম্রাজ্যের প্রতিদ্বন্দ্বী উসমানীয় সাম্রাজ্য ও মুঘল সাম্রাজ্য।
উসুল আল ফিকহ
উসুল আল ফিকহ () (আক্ষরিকভাবে: "আইনি তত্ত্ব" বা "আইনশাস্ত্রের মূলনীতি") উৎস, সূত্র এবং নীতিমালার উপর গবেষণা যার উপর ভিত্তি করে ইসলামী আইনশাস্ত্র (বা ফিকহ) প্রতিষ্ঠিত। সরু অর্থে, এটা কেবল ইসলামী আইন উৎস কি প্রশ্নটি বোঝায়। বর্ধিত অর্থে, এটি আইনের দার্শনিক যুক্তিপূর্ণ ও পদ্ধতি অধ্যয়নের অন্তর্ভুক্ত যার দ্বারা নির্দিষ্ট ক্ষেত্রে প্রযোজ্য আইন উৎস থেকে পাওয়া যায়।
উসুল আল ফিকহের সংজ্ঞা গবেষক আলেমগণ দুই ভাবে প্রদান করেছেন। শাফেয়ী মাজহাবের আলেমদের মতে, “ফিকহ শাস্ত্রের দলিল-প্রমাণ জানা, দলিল-প্রমাণ থেকে মাসালা উদ্ঘাটন করার পদ্ধতি সম্পর্কে জানা, বান্দার অবস্থা জানার ইলমের নাম ”উসুলে ফিকহ”। দ্বিতীয় সংজ্ঞা দেওয়া হয়েছে মালিকি, হানাফি ও হানবালি মাজহাবের আলেমদের মাধ্যমে। তাদের মতে, “উসুলে ফিকাহ সেই সকল মুলনীতির নাম যার মাধ্যমে শরিয়াতের বিস্তারিত উৎস থেকে হুকুম-আহকাম উদ্ঘাটন করা যায়”।
হানাফি আলেমদের মতে উসুল আল ফিকহের আলোচ্য বিষয় হচ্ছে শরিয়াতের হুকুম-আহকাম অর্থাৎ ওয়াজিব, মুস্তাহাব, হারাম, মাকরুহ, মুবাহ। হানাফি মাজহাবের আরেকদল আলেমের মতে আলোচ্য বিষয় হচ্ছে শরিয়াতের দলিল-প্রমাণ যার মাধ্যমে হুকুম-আহকাম সাব্যস্ত হয়ে থাকে। পক্ষান্তরে অধিকাংশ আলেমের মতে আলোচ্য বিষয় হচ্ছে শরিয়াতের দলিল-প্রমাণ বা উৎসের প্রকার, তাদের তারতম্য বা স্তর, এই উৎস থেকে হুকুম উদ্ঘাটন বা ইসতিমবাত করার পদ্ধতি। উসুল আল ফিকহের প্রকৃতির দিকে খেয়াল করে বলা যায় যে, এই তৃতীয় মতটাই অধিক গ্রহণযোগ্য।
উসুল আল ফিকহতে সাধারণত শরয়তি হুকুম, হাকিম, মাহকুম-আলাইহি, মাহকুম-ফিহ, শরিয়াতের মূল ও আনুসঙ্গিক (মুত্তাকাফ-মুখতালাফ ফিহ) উৎস, উৎসের প্রামানিকতা, সেখান থেকে মাসালা ইসতিমবাত করার শর্তাবলী, মাসালা ইসতিমবাত করার পদ্ধতি অর্থাৎ ভাষা ভিত্তিক মূলনীতি, নসুসের মূলনীতি, ইজতিহাদ-তাকলিদ, মুজতাহিদ-মুকাল্লিদ, এদের অবস্থা ইত্যাদি বিষয় নিয়ে আলোচনা করে থাকে। শরিয়াতের মৌলিক উৎস হচ্ছেঃ কুরআন, হাদিস, ইজমা, কিয়াস আর অমৌলিক উৎস হচ্ছে একাধিক তবে প্রসিদ্ধ মত হচ্ছে সাতটি যথাঃ মাসালিহে মুরসালা, ইসতিহসান, উ’রফ, সাহাবীর বক্তব্য, পুর্ববর্তী শরিয়াত, সাদ্দে-যারাইয় ও ইসতিসহাব। আর ফিকাহের আলোচ্য বিষয় হচ্ছে কুরান-হাদিসের মাধ্যমে প্রমানিত বান্দার আমল, অর্থাৎ নামাজ, রোজা, যাকাত ইত্যাদি।
ইবনে কাসির
ইবনে কাসির ()‎ (১৩০১–১৩৭৩) ছিলেন একজন মুহাদ্দিস, ফকিহ, মুফাসসির ও ইতিহাসবিদ। তিনি ‘’বিচার দিবসের পূর্বের চিহ্ন’’ নামক বইয়ের লেখক। তার রচিত তাফসিরের জন্য তিনি অধিক প্রসিদ্ধ। এই তাফসিরকে প্রামাণ্য হিসেবে ধরা হয়।
নলিনীবালা দেবী
নলিনীবালা দেবী (; ) অসমের এজকন কবি ও লেখিকা। তিনি অসম সাহিত্য সভার প্রথম সভাপতি ছিলেন। তিনি কোন ধরনের আনুষ্ঠানিক শিক্ষা গ্রহন না করেই অসাধরন পাণ্ডিত্যের পরিচয় দিয়েছেন। অসমীয়া কাব্য সাহিত্যে অতিন্দ্রিয়বাদী কবি বা রহস্যবাদী কবি নামেও তিনি পরিচিত। তিনি পিতার সহিত ভারতের স্বাধীনতা আন্দোলনে অংশগ্রহন করেছিলেন।
১৮৯৮ সনের ২৩ মার্চ তারিখে অসমের বরপেটায় নলিনীবালা দেবীর জন্ম হয়। তাঁর পিতার নাম নবীন চন্দ্র বরদলৈ ও মাতার নাম হেমন্ত কুমারী। সেই সময়ে অসমে মেয়েদের স্কুলের শিক্ষা প্রাপ্তের দিকে বিশেষ গুরুত্ব দেওয়া হত না। তাই তিনি গোপাল দে নামক এক ব্যক্তির তত্বাবধানে গৃহে শিক্ষা গ্রহন করেন। গৃহেই তিনি সংস্কৃত, সাহিত্য, গীত, ছবি ইত্যাদি নানান দিকে শিক্ষা লাভ করেন ।
১৯০৯ সনে মাত্র ১১ বৎসর বয়সে শিবসাগরের জীবেশ্বর চাংকাকতী নামক ব্যক্তির সহিত তাঁর বিবাহ হয়। কিন্তু তাঁর ২১ বৎসর বয়সে স্বামীর অকাল মৃত্যু হয় ফলে তিনি নিজ পিতৃগৃহে ফিরে আসেন।
স্বামীর অকাল মৃত্যুর পর তিনি পাঁচটি সন্তান নিয়ে অশেষ কষ্টে দিনযাপন করেছিলেন। কিন্তু দুর্ভাগ্যবশত সেই তাঁর দুই পুত্রের অকাল মৃত্যু হয়। স্বামী ও দুই পুত্রের অকাল মৃত্যুর বেদনায় জর্জরিত হয়ে তিনি নিজেকে সম্পূর্ণ রুপে ঈশ্বরকে অর্পন করেন। সেই সময়ে তিনি বেদ, গীতা, উপনিষদ ও ভাগবত অধ্যয়নে মনোনিবেশ করেন। শৈশবে অঙ্কুরিত সুপ্ত প্রতিভা সেই সময়ে জাগ্রত হয়। বিবাহের পর শ্বশুর তাঁকে একটি স্বর্ন কলম উপহার দেন। পরবর্তী সময়ে তিনি কলমটির মান রাখেন। পিতার উপদেশ ও অনুপ্রেরনা তাঁকে জীবন যুদ্ধে জয়ী হতে সাহায্য করেছিল। মাত্র দশ বৎসর বয়দে পিতা নামক কবিতার মাধ্যমে কবি জীবনে প্রবেশ করেন। তাছাড়াও ১৯৮৬ সনে গুয়াহাটির কটন কলেজের মহিলা হোষ্টেলের নাম পদ্মশ্রী নলিনীবালা দেবী নামে নামকরণ করা হয়।৷
১৯৫৪ সনে তিনি অসম সাহিত্য সভার সভানেত্রীর পদে অধিষ্ঠিত হন। অসম সাহিত্য সভায় এই পদ লাভ করা তিনি প্রথম মহিলা। তাছাও তিনি অসম সংঘ ও প্রাদেশিক মহিলা সমিতি নঁগাও অধিবেশনের সভানেত্রী ছিলেন। তিনি সদৌ অসম মইনা পারিজাতের অন্যতম প্রতিষ্ঠাপক।
ফজলে হক খায়রাবাদি
ফজলে হক খায়রাবাদি (১৭৯৭ – ১৮৬১) ছিলেন ১৮৫৭ সালের সিপাহি বিদ্রোহের একজন প্রধান ব্যক্তি। তিনি একজন দার্শনিক, লেখক, কবি, ধর্মীয় পন্ডিত ছিলেন। ১৮৫৭ সালে ইংরেজদের বিরুদ্ধে জিহাদের ফতোয়া দেয়ার কারণে তাকে স্মরণ করা হয়।
ফজলে হক য়রাবাদি লক্ষ্ণৌর প্রধান বিচারক ছিলেন। ১৮৫৭ সালে সিপাহি বিদ্রোহ ব্যর্থ হওয়ার পর তাকে গ্রেপ্তার করা হয়। বিদ্রোহে উৎসাহ প্রদান ও নেতৃত্বের জন্য তাকে দোষী সাব্যস্ত করা হয়। তিনি নিজেই তার পক্ষে কথা লড়াই করেন। মিথ্যা বলতে পারবেন না উল্লেখ করে ম্যাজিস্ট্রেটের সামনে তিনি তার ফতোয়া দেয়ার কথা স্বীকার করেন। তাকে যাবজ্জীবন কারাদন্ড দিয়ে কালাপানি পাঠানো হয় এবং অযোধ্যা আদালতের বিচারিক কমিশনার কর্তৃক তার সম্পদ বাজেয়াপ্ত করা হয়। ১৮৫৯ সালে ৮ অক্টোবর তিনি আন্দামান পৌছান।
তার পুত্র আবদুল হক রাণী ভিক্টোরিয়ার কাছে আবেদন ও তারপর ক্ষমা ঘোষণার মাধ্যমে পিতার মুক্তির আদেশ জারি করাতে সক্ষম হন। লিখিত মুক্তিনামাসহ তিনি ১৮৬১ সালের ১৩ ফেব্রুয়ারি পোর্ট ব্লেয়ার পৌছান। কিন্তু এসময় অনেক দেরি হয়ে যায়। তিনি পৌছার পর একটি জানাজা দেখতে পান এবং জানতে পারেন যে তার পিতা মৃত্যুবরণ করেছেন।
ইসলামি ধর্মতত্ত্বের পন্ডিত হলেও ফজলে হক খায়রাবাদি একজন সাহিত্যিক ব্যক্তি ছিলেন, বিশেষত উর্দু, আরবি ও ফারসি ভাষায়। মির্জা গালিবের অনুরোধে তিনি তার প্রথম দিওয়ান সম্পাদনা করেন। পান্ডিত্যের জন্য তাকে আল্লামা বলা হত এবং একজন মহান সুফি হিসেবে তাকে সম্মান করা হয়। তাকে ইমাম হিকমত ও কালাম (যুক্তি, দর্শন ও সাহিত্যের ইমাম) হিসেবেও সম্বোধন করা হয়। ফতোয়া প্রদানের চূড়ান্ত কর্তৃপক্ষ হিসেবে তাকে বিবেচনা করা হত।
ফজলে হক খায়রাবাদি বুদ্ধিদীপ্তিক ব্যক্তি ছিলেন। মির্জা গালিব ও সমসাময়িক অন্যান্য খ্যাতনামা কবি, লেখক ও বুদ্ধিজীবিদের সাথে তার শাণিত কথোপকথনের বেশ কিছু গল্প রয়েছে।
ইমামে আহলে সুন্নাত আল্লামা ফজলে হক খায়রাবাদী (রহঃ) ১৮৫৭ সালের সিপাহী বিপ্লবের প্রাক্কালে ইংরেজ বিরােধী ফতােয়া দেওয়ার অভিযােগে আন্দামান দ্বীপে নির্বাসিত হয়েছিলেন।সে দ্বীপে তাকে যেভাবে নির্যাতন করা হয়েছিল তার এক হৃদয় বিদারক বর্ণনা এবং উপ মহাদেশে ইংরেজদের ইসলাম বিরােধী কার্যকলাপের এক বাস্তব চিত্র তুলে ধরে সাথে থাকা কাপনের কাপড়ে কয়লা দিয়ে তিনি এক কিতাব লিখেছিলেন।অবশেষে সারা দুনিয়া ব্যাপী বিশ্বখ্যাত এ জ্ঞান সাধকের কারা নির্যাতনের প্রতিবাদ ও আল্লামা খায়রাবাদী (রাহঃ) এর জ্ঞান প্রতিভার প্রতি আকৃষ্ট উর্ধ্বতন এক ইংরেজ কর্মকর্তার জোর তদবিরে কয়েক বছর পর তাকে বৃটেনের প্রিভি কাউন্সিল মুক্তির নির্দেশ দিতে বাধ্য হয়। এ মুক্তির নির্দেশ নামা নিয়ে খায়রাবাদী (রহঃ) এর ছেলে যখন আন্দামানে গিয়ে উপস্থিত হলেন, দেখলেন আন্দামানবাসীরা একটি জানাজার নামাজে মিলিত হচ্ছেন।উক্ত জানাজায় শরীক হয়ে জানতে পারলেন এটা তার পিতা বিশ্বখ্যাত জ্ঞান সাধক আল্লামা খায়রাবাদী (রহঃ)'র জানাজা।অবশেষে এক হৃদয় বিদারক ঘটনা অবতারণার পর পিতার কাফনে লিখিত কিতাব খানি নিয়ে দেশে ফিরতে হয়েছিল তাকে।আল্লামা ফজলে হক খায়রাবাদী’র শত শত কিতাবের মধ্যে এটিও একটি আলােড়ন সৃষ্টিকারী কিতাব যাতে ব্রিটিশ শাসনের বাস্তব চিত্র ফুটে উঠেছে।
হিস্টামিন
হিস্টামিন হল এক ধরণের প্রাণীজ অ্যামিন, যার রাসায়নিক নাম বিটা ইমিডাজ্যিল এসিটাইলকোলিন (Beta-imidazoyl acetylcholine) বা বিটা ইমিডাজ্যিল ইথাইল এমিন (Beta-imidazoyl ethyl amine)। মূলত, হিস্টামিন সকল স্তন্যপায়ী কলায় উপস্থিত থাকে এবং শরীরের রোগ প্রতিরক্ষা ব্যবস্থায়, শারীরবৃত্তীয় ক্রিয়া নিয়ন্ত্রণে এবং নিউরোট্রান্সমিটার হিসেবে কাজ করে থাকে। এটা কার্যত প্রানীর শরীরের সকল কোষে পাওয়া যায়। এছাড়াও নতুন গবেষণায় জানা যায় হিস্টামিন সাদা রক্ত কোষের কেমোটেক্সিসে (chemotaxis) একটি গুরুত্বপূর্ণ ভূমিকা পালন করে।.হিস্টামিনের এক ধরণের সমাণু (H1) চুল্কানি ও অন্যান্য এলার্জিক প্রতিক্রিয়ার জন্য দায়ী, আর এক এক ধরণের সমাণু (H2) পাকস্থলীর পাচক অ্যাসিড নিঃসব্রণ নিয়ন্ত্রণ করে।
ল্যাটিন হিস্টোস (Histos) শব্দটির অর্থ প্রাণী কলা বা শরীরের ট্যিসু এবং আয়ামিন (Amine) শব্দটি বোঝায় প্রাণীজ এমিন যা তৈরি হয় প্রাণী কলায়।
হিস্টামিন, একটি জীবজনিত এমিন, যা তৈরি হয় একটি ইমিডাজল (imidazole) বিষমচক্রের সাথে ইথাইল এমিন (ethanamine) সংযুক্ত হয়ে। শারীরবৃত্তীয় দৃষ্টিকোণ থেকে এটি একটি অটাকয়েড (Autacoid) এবং কেন্দ্রীয় স্নায়ুতন্ত্রের মধ্যে থেকে নিউরোট্রান্সমিটার হিসেবে কাজ করে। এটা অ্যামিনো এসিড হিস্টিডিন (histidine) থেকে উত্পাদিত হয়। ঔষধ হিসেবে হিস্টামিনের ব্যবহার খুবই সীমিত, কিন্তু যেহেতু এটি চুল্কানি ও অন্যান্য এলার্জিক প্রতিক্রিয়া এবং পাকস্থলীর পাচক অ্যাসিড নিঃসব্রণে ভুমিকে পালন করে সেহেতু যে সমস্ত ঔষধ হিস্টামিন প্রতিরোধী তাদের ব্যবহার করে চুল্কানি ও অন্যান্য এলার্জিক প্রতিক্রিয়া এবং পাকস্থলীর পাচক অ্যাসিড নিঃসব্রণ নিয়ন্রন করা যায়। এ কারনে যে সমস্ত ঔষধ হিস্টামিন প্রতিরোধী তারা ঔষধ বিজ্ঞানে গুরুত্বপূর্ণ।
হিস্টামিন সংশ্লেষিত হয় অপরিহার্য অ্যামিনো এসিড হিস্টিডিন (Histidine) থেকে এনজাইম এল-হিস্টিডিন ডিকার্বোক্সিলেজ (L-histidine Decarboxylase) এর প্রভাবন দ্বারা।
Windaus এবং Vogt ১৯০৭ সালে প্রথম সংশ্লেষণ দ্বারা হিস্টামিন সংশ্লেষণ করেন, তখনও হিস্টামিন যে জীবিত প্রাণী দেহে পাওয়া যায় তা আবিষ্কৃত হয়নি। ১৯১০ সালে Barger এবং Dale প্রথম ইস্ট থেকে হিস্টামিন নিষ্কাষন করেন এবং প্রব্ররতীতে প্রাণীদেহে এর ভুমিকা আবিষ্কার ক্রেন। ১৬২৭ সালে বেষ্ট ও তার সহকর্মীরা যক্রত কোষ ও ফুসফুস কোষ হতে হিস্টামিন নিষ্কাষন করেন। একই বছরে আরেকজন গবেষক লুইস প্রমান করেন হিস্টামিন নিঃসরণ হয় আহত টিস্যু থেকে এবং অ্যান্টিজেন অ্যান্টিবডি পারস্পরিক ক্রিয়ার মধ্যে মুক্ত হয়। এই আবিষ্কার বেশ কিছু গবেষক ও আরও গবেষণার দ্বারা সমর্থিত হয়। ১৯৪৯ সালে জোনস এবং লি হিস্টামিনের একটি সমাণু (Isomer) বিটাজোল (Betazol) সংশ্লেষন ক্রেন এবং ঔষধ বিজ্ঞানের দৃষ্টিকোণ থেকে এটাকে পরীক্ষা ক্রেন।
সাম্প্রতিক বছর গুলোতে হিস্টামিনের অণবিক গঠন নিয়ে ব্যাপক পরীক্ষা নীরিক্ষা ও পরিবর্তন সাধিত হয়েছে এবং এর ফলে প্রাপ্ত বিভিন্ন নতুন যৌগগুলো শরীরের উপর কি প্রতিক্রিয়া দেখায়, তার প্রীক্ষা-নরীক্ষা চলছে।
ঘুরি সাম্রাজ্য
ঘুরি রাজবংশ (; self-designation: Shansabānī) ছিল পূর্ব ইরানীয় সুন্নি মুসলিম রাজবংশ। এই রাজবংশ তাজিক বংশোদ্ভূত বলে ধারণা করা হয়। সাম্রাজ্যের সর্বোচ্চ সীমায় থাকাকালে আধুনিক আফগানিস্তান, বাংলাদেশ, ভারত, পাকিস্তান, তাজিকিস্তান, তুর্কমেনিস্তান ও ইরান এর অন্তর্ভুক্ত ছিল। ৮৯৭ থেকে ১২১৫ সাল পর্যন্ত এই রাজবংশ শাসন ক্ষমতায় ছিল এবং গজনভিদের উত্তরাধিকারী হয়। ঘুরি রাজবংশের কেন্দ্র ছিল বর্তমান আফগানিস্তানের ঘুর প্রদেশ বা মান্দেশ। এটি পশ্চিমে বৃহত্তর খোরাসান এবং পূর্বে বঙ্গ পর্যন্ত পৌছেছিল। প্রথম রাজধানী ছিল ঘুরের ফিরোজকোহ। পরবর্তীতে তা হেরাতে স্থানান্তর করা হয়। এর পাশাপাশি গজনি ও লাহোরকে অতিরিক্ত রাজধানী হিসেবে ব্যবহার করা হত, বিশেষত শীতের সময়। ঘুরিরা পারস্য সংস্কৃতি ও ঐতিহ্যের পৃষ্ঠপোষক ছিলেন।
ঘুরিদের পর পারস্যে খোয়ারিজমীয় সাম্রাজ্য ও ভারত উপমহাদেশে দিল্লি সালতানাতে মামলুক সালতানাত ক্ষমতায় আসে।
বিষমচক্রিক যৌগ
বিষমচক্রিক যৌগ বা হেটেরোসাইক্লিক যৌগ () হচ্ছে সেই সব চক্রিক যৌগ বা রিং গঠন যুক্ত যৌগ (আবর্তনশীল যৌগ) যার চক্র বা রিং সৃষ্টিকারী সদস্যদের ভেতরে অন্তত একটি ভিন্ন উপাদানের পরমাণু আছে। সাধারণত একটি বিষমচক্রিক যৌগে বা হেটেরোসাইক্লিক যৌগ্র চক্রে অন্তত একটি ক্ররবন ভিন্ন অন্য উপাদানের পরমাণু থাকে।
সাধারণত, বিষমচক্রিক যৌগ বা হেটেরোসাইক্লিক যৌগ হচ্ছে জৈব যৌগ যাদের চক্রের মধ্যে কার্বন এবং কার্বন ভিন্ন অন্তত একটি উপাদানের পরমাণু আছে। কার্বন ভিন্ন অন্যান্য উপাদানের পরমাণু গুলো হতে পারে অক্সিজেন, নাইট্রোজেন, সালফার।
মূলত দুইটি বৈশিষ্ট থাকলে কোন চক্রিক যৌগেকে বিষমচক্রিক যৌগ বা হেটেরোসাইক্লিক যৌগ বলে। প্রথমত চক্র বা রিং সৃষ্টিকারী সদস্যদের ভেতরে কার্বন ভিন্ন অন্তত একটি ভিন্ন উপাদানের পরমাণু থাকবে। দ্বিতীয়ত, চক্রটি যথেষ্ট স্থিতিশীল হবে এবং এতে (জৈব যৌগের অনন্য বিশিষ্ট) এরোমেটিক বৈশিষ্ট থাকবে।
বাংলায় বিষম শব্দটির অর্থ ভিন্ন, ইংরেজীতে হেটেরো শব্দটির অর্থও ভিন্ন। তাই যে সমস্ত চক্রিক যৌগের চক্রে কার্বন এবং কার্বন ভিন্ন অন্তত একটি উপাদানের পরমাণু আছে সাধারণত তাদের বিষমচক্রিক যৌগ বা হেটেরোসাইক্লিক যৌগ বলে।
বিষমচক্রিক যৌগ বা হেটেরোসাইক্লিক যৌগ গুলোকে বিভিন্ন ভাবে প্রকারভেদ করা যায়।
বিষমচক্রিক যৌগ বা হেটেরোসাইক্লিক যৌগ এর মূল চক্রে কতটি পরমাণু আছে তার উপর ভিত্তি করে প্রকারভেদবিষমচক্রিক রসায়ন বা হেটেরোসাইক্লিক রসায়ন হল বিষমচক্রিক যৌগের বা হেটেরোসাইক্লিক যৌগের একটি শাখা যাতে বিষমচক্রিক যৌগের বা হেটেরোসাইক্লিক যৌগের রসায়ন, সংশ্লেষণ, বৈশিষ্ট্য, এবং এদের বিভিন্ন ক্ষেত্রে প্রয়োগ অলোচনা করা হয়।
বিষমচক্রিক রসায়ন বা হেটেরোসাইক্লিক রসায়নের ইতিহাস শুরু হয় ১৮০০ সালে জৈব রসায়নের উন্নয়নের সঙ্গে সঙ্গে। তখন থেকেই এই ইতিহাস ধাপে ধাপে সামনে অগ্রসর হচ্ছে। কিছু উল্লেখযোগ্য উন্নয়ন হল-
উইন্ডোজ ৯৮
উইন্ডোজ ৯৮ (কোড নামMemphis) মাইক্রোসফটের গ্রাফিক্যাল ইউজার ইন্টারফেস অপারেটিং সিস্টেম। এ এ উইন্ডোজ ৯.x সিরিজের দ্বিতীয় সংস্করণ। এটি বাজারে ছাড়া হয় ১৫ মে, ১৯৯৮ সালে। উইন্ডোজ ৯৫ এর পরবর্তী সংস্করণ উইন্ডোজ ৯৮। এটি ১৬ বিট ও ৩২ বিটের হাইব্রিড সংস্করণ, এমএস-ডস ভিত্তিক চালু হওয়া। উইন্ডোজ ৯৮ উইন্ডোজ ৯৮ দ্বিতীয় সংস্করণ দ্বারা প্রতিস্থাপিত হয় ৫ মে, ১৯৯৯ সালে এবং পরবর্তীতে ১৪ সেপ্টেম্বর, ২০০০ সালে উইন্ডোজ মিলিনিয়াম দ্বারা। মাইক্রোসফট মূলধারার সহায়তা প্রত্যাহার করে ৩০ জুন, ২০০৩ এবং বর্ধিত সহায়তা সমাপ্তি ঘটায় ১১ জুলাই, ২০০৬। উইন্ডোজ মিলিনিয়ামের সহায়তাও একই সময়ে বন্ধ হয়ে যায়।
১৯৯০ এর দশকে উইন্ডোজ ৯৮ এর উন্নয়ন শুরু হয় কোড নাম "মেফিস" নামে পরবর্তীতে বিভিন্ন সংস্করণের পরে ১৫ ডিসেম্বর, ১৯৯৬ সালে দ্বিতীয় সংস্করণের মাধ্যমে শেষ হয়।
দেবেন্দ্র নাথ আচার্য
দেবেন্দ্র নাথ আচার্য () অসমের একজন ঔপন্যাসিক, গল্পকার, কবি ও শিশু সাহিত্যিক। তিনি প্রাধানত ইতিহাসভিত্তিক উপন্যাসের রচিয়তা। তিনি জংগম নামক উপন্যাসের জন্য সাহিত্য অকাদেমি পুরস্কার লাভ করেন। 
অসমের যোরহাটের নিকটবর্তী গরখীয়া দল নামক স্থানে দেবেন্দ্র নাথ আচার্যের জন্ম হয়। তাঁর পিতার নাম নগেন্দ্র নাথ আচার্য ও মাতার নাম জয়ন্তীপ্রিয়া দেবী। গরখীয়া দল বালক প্রাথমিক বিদ্যালয়ে তাঁর প্রথম শিক্ষাজীবন আরম্ভ হয়। ১৯৫৩ সনে যোরহাট সরকারি বালক বিদ্যালয় থেকে শিক্ষা সমাপ্ত করে ১৯৫৫ সনে গুয়াহাটির কটন কলেজ থেকে আই.এ.এস পরীক্ষায় উত্তীর্ণ হন। ১৯৫১ সনে অসম অভিযান্ত্রিক মহাবিদ্যালয়ে অধ্যাপক পদে নিযুক্ত হন। ১৯৬৩-৬৪ সন পর্যন্ত লণ্ডনে সিনিয়র রিসার্চ ইঞ্জিনিয়ার রুপে কার্যনির্বাহ করেন। ১৯৬৫ সনে যোরহাট অভিযান্ত্রিক মহাবিদ্যালয়ে সহঃ অধ্যাপক হিসেবে নিযুক্ত পান। ১৯৬৮ সনে তিনি অসম কারিগরী সঞ্চালকালয়ের উপ-সঞ্চালক রুপে কার্যনির্বাহ করেন।
অসমের ইতিহাসকে ভিত্তি করে তিনি বহুসংখ্যক উপন্যাস রচনা করেছিলেন।
১৯৮১ সনের ২৯ সেপ্টেম্বর তারিখে দেবেন্দ্র নাথ আচার্যের মৃত্যু হয়। মৃত্যুর সময় তিনি অসম গ্যাস কম্পানীর জেনেরেল মেনেজার পদে নিযুক্ত ছিলেন।
অর্থনৈতিক সহযোগিতা ও উন্নয়ন সংস্থা
অর্থনৈতিক সহযোগিতা ও উন্নয়ন সংস্থা (; ) অর্থনৈতিক অগ্রগতি এবং বিশ্ব বাণিজ্য উদ্দীপিত করবার জন্য ১৯৬১ সালে প্রতিষ্ঠিত ৩৪ টি দেশের একটি আন্তর্জাতিক অর্থনৈতিক সংস্থা।
সূত্র দেখুন।
নিম্নলিখিত টেবিলটিতে ও.ই.সি.ডি সদস্য দেশগুলির বিভিন্ন তথ্য যেমন: ভৌগোলিক আয়তন, জনসংখ্যা, অর্থনৈতিক ফলন ও আয় বৈষম্য সহ বিভিন্ন যৌগিক সূচকও যেমন: মানব উন্নয়ন, রাষ্ট্র টেকসইতা, দুর্নীতির অনুভূতি, অর্থনৈতিক স্বাধীনতা, শান্তির অবস্থা, সংবাদপত্রের(অর্থাৎ প্রেসের) স্বাধীনতা তথা সদস্য রাষ্ট্রটির গণতান্ত্রিক স্তর দেখানো হয়েছে।
সূরা আল-ফাজ্‌র
আল ফাজ্‌র () কুরআনের ৮৯তম সূরা। আল ফাজ্‌র শব্দের অর্থ ভোর। এই সূরাটি কুরআনের ৩০তম পারায় অবস্থিত। এতে ৩০টি আয়াত আছে। এই সূরাতে প্রাচীনকালের কয়েকটি অবিশ্বাসী জাতির ধ্বংস হওয়ার কাহিনী বর্ণনা করা হয়েছে। এছাড়া অর্থলিপ্সু ও নির্দয় লোকদের সমালোচনাও এই সূরায় বিদ্যমান। এখানে সৎ ও সত্যপন্থীদেরকে জান্নাতের সুসংবাদও দেয়া হয়েছে। এই সূরার শুরুতে প্রভাত বেলার শপথ করে বক্তব্য সূচনা করা হয়েছে।
সূরাটির প্রথম শব্দ 'আল ফাজ্‌র' এর নাম হিসেবে নেয়া হয়েছে।
মৃত্যু-পরবর্তী জীবনের পুরস্কার ও শাস্তির বিষয়টি এই সূরায় প্রমাণ করা হয়েছে। মক্কার অবিশ্বাসীগণ পরকালকে অস্বীকার করত; তাই সেই সময় নাজিল হওয়া সূরাসমূহে পরকালের বাস্তবতা ও যথার্থতার পক্ষে যুক্তি পেশ করা হয়েছে। এই সূরাটিতেও বিভিন্ন ইতিহাস ও যুক্তি পেশের মাধ্যমে পরকালের বিষয়টি প্রমাণ করা হয়েছে। সূরাটির শুরুতেই কয়েকটি বিষয়ের শপথ করে জিজ্ঞাসা করা হয়েছে যে, এর মধ্যে বুদ্ধিমান মানুষদের জন্য বিবেচ্য বিষয় আছে কিনা। এখানে দিন রাতের আবর্তনের শপথ করার ব্যাখ্যা এই যে, যে স্রষ্টা একটি সুনিয়ন্ত্রিত পদ্ধতিতে দিন রাতের আবর্তন ঘটাতে সক্ষম, তাঁর জন্য পরকাল প্রতিষ্ঠা করা এবং প্রতিফল প্রদান করা মোটেই কঠিন কিছু নয়। এর পর মানবেতিহাস থেকে আদ, সামুদ ও ফিরাউনের ধ্বংস হবার উদাহরণ দিয়ে বলা হয়েছে, যারা দুনিয়াতে বিপর্যয় সৃষ্টিকারী তাদেরকে যথাসময়ে পাকড়াও করাই আল্লাহ্‌র নীতি। এই পৃথীবিতে যার যা ইচ্ছা তা করার অধিকার নেই, বরং আল্লাহ সর্বদা নজর রেখে চলেছেন যেন এখানে বিপর্যয় সৃষ্টি না হয়; তিনি পরকালে তো বটেই, প্রয়োজনে দুনিয়ার জীবনেও শাস্তি প্রদান করে থাকেন। ন্যায়পরায়ণতার দাবী এটাই যে, ভাল এবং মন্দ উভয় রকম কাজেরই যথাযোগ্য প্রতিফল থাকা উচিত। এরপর এই সূরায় অর্থলিপ্সা ও অনাথদের প্রতি নির্দয়তার সমালোচনা করা হয়েছে। সবশেষে বলা হয়েছে, ভাল এবং মন্দ উভয় কাজেরই যোগ্য প্রতিদান পরকালে প্রদান করা হবে।
কুইচা
কুইচা বা কুঁইচা কুঁচে, কুঁচে মাছ, কুচিয়া, কুইচ্চা বা কুচে বাইম () একটি ইল-প্রজাতির মাছ। "Sybranchidae" পরিবারের অন্তর্গত এই মাছটির বৈজ্ঞানিক নাম "Monopterus cuchia" । বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
কুঁচে মাছের দেহ লম্বা এবং নলাকার। এদের লেজ খাড়াখাড়ি ভাবে চাপা এবং প্রান্তের দিকে ক্রমশ সরু। মাছটির ত্বক স্যাঁতস্যাঁতে ও পিচ্ছিল। এদের বক্ষ, শ্রোণী, পায়ু ও পুচ্ছ পাখনা অনুপস্থিত হলেও অতি ক্ষুদ্র একটি পৃষ্ঠ পাখনা আছে। কুঁচে মাছের শরীরের আঁইশ অতি ক্ষুদ্র, গোলাকার এবং অষ্পষ্ট; লম্বালম্বিভাবে সজ্জিত। এদের দেহ গাঢ় বাদামী রংয়ের; উদর হালকা লাল এবং পার্শ্ব রেখার উপরের অংশে ও লেজে অসংখ্য ক্ষুদ্র গোলাকার ফোঁটা থাকে। লম্বায় এরা ৬০ থেকে ৭০ সেন্টিমিটার পর্যন্ত হয়ে থাকে। এই মাছটির শারীরিক সক্ষমতা বেশ।
এই মাছটি বাংলাদেশ, ভারত, নেপাল, পাকিস্তান, মায়ানমার অঞ্চলে পাওয়া যায়।
ভারতীয় উপমহদেশের ভারত ও বাংলাদেশের পাহাড়ী অঞ্চলের অগভীর খাল, বিল, হাওড়, বাওড়, পুকুর ও মাটির গর্তে বাস করে। শুকনো মৌসুমে পুকুর কিংবা ডোবায় যখন পানি শুকিয়ে যায় তখন এরা কাদার নিচে অনেক দিন পর্যন্ত বেঁচে থাকতে পারে।
এর প্রধাণ খাদ্য বিভিন্ন প্রজাতির ছোট মাছ। এছাড়াও জলজ পোকা ও প্রাণী খায়। এরা খুব রাক্ষুসে স্বভাবের মাছ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও আশংকাজনক বলে চিহ্নিত।
ধ্রুবজ্যোতি বরা
ধ্রুবজ্যোতি বরা (; ) অসমের একজন ঔপন্যাদিক, প্রবন্ধকার ও পেশাগত ভাবে চিকিৎসক। তাঁর সাহিত্যিক জীবনে অসংখ্য উচ্চ প্রশংসিত গ্রন্থ রচনা করেছেন। 
ধ্রুবজ্যোতি বরা বর্তমান যোরহাট চিকিৎসা মহাবিদ্যালয়ে অধ্যক্ষ হিসেবে কর্মরত আছেন।
কারাভাজ্জো
মাইকেলেঞ্জেলো মেরিসাই ১৫৭১ সালের ২৯ সেপ্টেম্বর জন্মগ্রহন করেন। কারাভাজ্জো নামে তিনি জগত বিখ্যাত হয়েছিলেন। ১৬১০ সালের ১৮ জুলাই এই মহান ইতালীয় চিত্রশিল্পী মৃত্যু বরন করেন।
কারাভাজ্জো মিলানের বিখ্যাত চিত্রশিল্পী সিমন পিটারযানোর কাছে ছবি আঁকা শিখেন। ২০ বছর বয়সে তিনি রোমে চলে যান। এসময় রোমে চিত্রশিল্পীদের ব্যাপক কদর ছিলো। প্রধানতঃ রোমে এই সময় অনেক নতুন নতুন চার্চ তৈরি হয়। আর চার্চ গুলোকে ধর্মীয় কাহিনীর ছবি দিয়ে সাজিয়ে তোলার জন্য গুনী চিত্রশিল্পীদের অগ্রাধিকার ছিলো। এদিকে কারাভাজ্জিও ধর্মীয় কাহিনী গুলোকে নিখুঁত ভাবে ফুটিয়ে তুলতে পারতেন তার আঁকা ছবি গুলোতে। ছবি তে আলো আঁধারের সন্নিবেশ ঘটানো আর ছবি গুলোকে জীবন্ত করে তোলার অসাধারন দক্ষতা ছিলো তার। যে কারনে, তিনি সহজেই সকলের দৃষ্টি আকর্ষনে সক্ষম হন।
কারাভাজ্জো মিলান শহরে জন্মগ্রহন করেন। বাবা ফার্মো আর্কিটেক ডেকোরেটোর হিসেবে কাজ করতেন। কারাভাজ্জিও'র মা লুসিয়া ধনী ঘরের মেয়ে ছিলেন। ১৫৭৬ এ মিলানে ভয়াবহ প্লেগ রোগের মহামারী দেখা যায় । একারনে তার পরিবার মিলান ছেড়ে চলে যায়। ১৫৭৭ এ বাবা এবং এর ৭ বছর পর ১৫৮৪ তে তার মা মারা যান।
১৬১০ সালের ১৮ জুলাই কারাভাজ্জো মৃত্যু বরন করেন।
The main primary sources for Caravaggio's life are:
All have been reprinted in Howard Hibbard's "Caravaggio" and in the appendices to Catherine Puglisi's "Caravaggio".
Articles and essays
মার্ক সারমেন
মার্ক সারমেন একজন ইন্টারনেট অ্যাক্টিভিস্ট, বিশেষ করে ওপেন সোর্স সফটওয়্যার প্রসারে কাজ করছেন। এছাড়া তিনি মজিলা ফাউন্ডেশনের নির্বাহী পরিচালক। অলাভজনক সংস্থার মাধ্যমে সাধারণ মানুষদের উপকারে লাগে এমন নানা বিষয় নিয়ে কাজ করে যাচ্ছেন তিনি।
মার্ক ইউনিভার্সিটি অব টরোন্টো থেকে স্নাতক সম্পন্ন করেছেন। ব্যক্তিগত জীবনে মার্ক সামাজিক উদ্যোক্তা তনয়া সারমেনকে বিয়ে করেন। এ দম্পতির দুই সন্তান। এরা হলেন ক্রিস্টান এবং ইথান।
২০০৯ সালে সারমেন 'ফ্রি অ্যান্ড ওপেন সোর্স সফটওয়্যার ডেভলপারস ইউরোপিয়ান মিটিং' (এফওএসডিইএম) এ কীনোট স্পিকার ছিলেন। এছাড়া তিনি শাটলওর্থ ফাউন্ডেশনের ফেলো এবং সংবাদ এবং সিদ্ধান্ত বিষয়ক সাইট রাবল ডট সিএ চালু করার ক্ষেত্রেও সহায়তা করেন। তিনি ড্যারন ওয়ার্সলারের সঙ্গে যৌথভাবে ‌'কমনস্পেস: বিয়ন্ড ভার্চুয়াল কমিউনিটি শীর্ষক লেখা লিখেছেন।
উইন্ডোজ এমই
উইন্ডোজ মিলিনিয়াম বা উইন্ডোজ এমই () ("এমই" নামে বাজারজাতকৃত, মাইক্রোসফটের একটি গ্রাফিক্যাল অপারেটিং সিস্টেম, যেটি প্রণেতাদের কাছে ছাড়া হয় ১৯ জুন, ২০০০ বাজারে মুক্ত করা হয় ১৪ই সেপ্টেম্বর, ২০০০। এটি উইন্ডোজ ৯.x সিরিজের সর্বশেষ সংস্করণ।
উইন্ডোজ ৯৮ দ্বিতীয় সনস্করঙ্কে উইন্ডোজ এমই দ্বারা প্রতিস্থাপিত করা হয়, মূলত ব্যাক্তিগত কম্পিউটার বাজার দখলের জন্য। এর সঙ্গে ছিল ইন্টারনেট এক্সপ্লোরার ৫.৫, উইন্ডোজ মিডিয়া প্লেয়ার, নতুন মুভি মেকার সফটওয়্যার যুক্ত ছিল। মাইক্রোসফট গ্রাফিক্যাল ইউজার ইন্টারফেস-এ উন্নতি ঘটায়। উইন্ডোজ এমই-তে ইন্টারনেট এক্সপ্লোরার ৬ ও ৭, আউটলুক এক্সপ্রেস, মিডিয়া প্লেয়ার ৯ -এ হালনাগাদ করা যেত। মাইক্রোসফট ডটনেট ২ সমর্থন করত। এছাড়া, অফিস এক্সপি সমর্থন করত।
১৯৯৮ সালে মাইক্রোসফট ঘোষণা করে, উইন্ডোজ ৯৮ এর পরে উইন্ডোজ ৯.x সিরিজে আর কোন সংস্করণ আসবে না। যাইহক, মে, ১৯৯৯ সালে মাইক্রোসফট উইন্ডোজ ৯৮ দ্বিতীয় সংস্করণ বাজারে ছাড়ে এবং তারপর "মিলিনিয়াম" নামে ৯.x সিরিজে আর একটি সংস্করণ বাজারে আসবে। ২০০০ সালে উইন্ডোজ মিলিনিয়াম এডিশন (উইন্ডোজ এমই) বাজারে আসে।
উন্নয়ন পর্যায়ে কমপক্ষে তিনটি বেটা সংস্করণ বাজারে ছাড়া হয়। ২৪ সেপ্টেম্বর, ১৯৯৯ সালে মাইক্রোসফট উইন্ডোজ এমই-এর বেটা ১ বাজারে ছাড়ে। ২৪ নভেম্বর, ১৯৯৯ সালে বেটা ২ বাজারে ছাড়ে, যেখানে নতুন কিছু ফিচার যুক্ত করা হয়। ১১ এপ্রিল, ২০০০ সালে বেটা ৩ ছাড়া হয়, যেটা প্রথম পূর্ণাঙ্গ সংস্করণ। ৩১ ডিসেম্বর, ২০০০ সালে সাধারনভাবে এটি মুক্তি পায়। বর্ধিত পরিসেবা বন্ধ হয় ১১ জুলাই, ২০০৬ সালে, একই দিনে উইন্ডোজ ৯৮ এবং উইন্ডোজ ৯৮ দ্বিতীয় সংস্করণও বন্ধ হয়ে যায়।
উইন্ডোজ এমই -তে ইউজার ইন্টারফেসের বিভিন্ন বিষয়ে উন্নয়ন সাধন করা হয়েছে।
উইন্ডোজ এমই এমএস-ডস সমর্থন সীমাবদ্ধ করে এবং বিভিন্ন ডস কমান্ড বাতিল করে।
উইন্ডোজ এমই স্থায়ীত্ব বিষয়ে ব্যাপক সমালোচনার মুখে পড়ে। "PC World" নিবন্ধে এটিকে এমএ - কে মিস্টেক এডিশন নামে অবিহিত করে।
তীর্থনাথ শর্মা
তীর্থনাথ শর্মা (; ) অসমের একজন সু-সাহিত্যিক, সফল শিক্ষাবিদ, সংস্কৃত ভাষার বিদগ্ধ পণ্ডিত, সমালোচক, গল্পকার, কবি, জীবনী লেখক, শিশু সাহিত্যিক, সাংবাদিক ও ভারতত্ববিদ ছিলেন। তিনি প্রায় বহুসংখ্যক উচ্চ প্রশংশিত গ্রন্থ রচনা করে অসমীয়া সাহিত্যে যথেষ্ট অবদান রেখেছেন। ছাত্রাবস্থার থেকে তিনি স্বদেশী আন্দোলনে যোগদান করেছিলেন। তাছাড়াও তিনি কলকাতার এ.এস.এল.ক্লা ও গান্ধী সাহিত্য পরিষদ, বিশ্ব হিন্দু পরিষদ ইত্যাদির সদস্য ছিলেন। তিনি কামধেনু নামক একটি অসমীয়া আলোচনা পত্রিকা সম্পাদনা করেছিলেন। ১৯৯৬ সনে বেনুধর শর্মা গ্রন্থের জন্য তিনি সাহিত্য অকাদেমি পুরস্কার লাভ করেন। গান্ধীজীর আদর্শ ও জীবন দর্শনে তাঁর গভীর ভাবে বিশ্বাস ছিল। তাই তিনি ১৯২৬ সনে মহাবিদ্যালয় ত্যাগ করে মহাত্মা গান্ধীর নেতৃত্বে গড়ে উঠা আইন অমান্য আন্দোলনে সক্রিয় অংশগ্রহন করেছিলেন ফলে তিনি কারাগার প্রাপ্ত হয়েছিলেন। তিনি অভিনয়, সংগীত, বাদ্য যন্ত্র বাজানো, ধর্মীয়, রাজনীতি ইত্যাদি বিভিন্ন দিকে পারদর্শী ছিলেন। 
১৯১১ সনের ২৩ অক্টোবর তারিখে শিবসাগরের আমগুরি সমষ্টির ভূঞাহাট পঞ্চায়তের অন্তর্গত জরাবারী বামুন গাঁও নামক স্থানে তীর্থনাথ শর্মার জন্ম হয়। তাঁর পিতার নাম গোপাল চন্দ্র শর্মা ও মাতার নাম চেনেহি দেবী। তিনি যোরহাট ১নং প্রেকটিশিং বিদ্যালয় থেকে প্রাথমিক শিক্ষা গ্রহন করার পর যোরহাট সরকারি হাইস্কুল ও জাঁজী হাইস্কুল থেকে শিক্ষা লাভ করেন। ১৯২৯ সনে তিনি তেজপুর সরকারি উচ্চতর মাধ্যমিক বিদ্যালয় থেকে প্রবেশিকা পরীক্ষায় প্রথম বিভাগে উত্তীর্ণ হন। উক্ত বৎসরে তিনি গুয়াহাটির কটল কলেজে নামভর্তী করেন। ১৯৩২ সনে প্রথম বিভাগে ইন্টারমিডিয়েট পরীক্ষায় উত্তীর্ণ হন। ১৯৩৪ সনে কটন কলেজ থেকে সংস্কৃত বিষয়ে অনার্স সহ বি.এ পাশ করেন। ১৯৩৬ সনে তিনি নির্মলা দেবীর সহিত বিবাহ সম্পর্কে আবদ্ধ হন। বিবাহের ১বৎসর পর অর্থাৎ ১৯৩৭ সনে কলকাতা বিশ্ববিদ্যালয় থেকে এম.এ ডিগ্রী লাভ করেন।
১৯৩৮ সনে কলকাতা বিশ্ববিদ্যালয়ের অসমীয়া বিভাগে অধ্যাপনা আরম্ভ করেন ও ১৯৫০ সন পর্যন্ত সুদীর্ঘ বারো বৎসর বিশ্ববিদ্যালয়ের এম.আই.এল বিভাগে অধ্যাপক রুপে কার্যনির্বাহ করেন। ১৯৫১ সনে তিনি আসাম বর্ড অফ মিউজিক স্থাপন করেন। ১৯৫৪ সনে প্রাগজ্যোতিষ মহাবিদ্যালয় স্থাপন করে অধ্যক্ষরুপে নিয়োজিত হন। ১৯৬৭ সনে বিশ্ব হিন্দু পরিষদ অসম শাখার কার্যকরী সভাপতি নিয়োজিত হন। ১৯৭১ সনে তিনি মহাবিদ্যালয়ের অধ্যক্ষ পদ থেকে অবসর গ্রহণ করেন। ১৯৬২ সনে সংসদীয় আসনের জন্য প্রতিদ্বন্দিতা করেন। 
১৯৭১ সনে অসম সাহিত্য সভার মাকুম অধিবেশনে সভাপতিত্ব করেন। ১৯৮৭ সনে ফেব্রুয়ারী মাসে সাহিত্য অকাদেমি পুরস্কার লাভ করেন।৷ তিনি বিভিন্ন ধরণের গ্রন্থ রচনা করা ছাড়াও কামধেনু নামক একটি অসমীয়া আলোচনা পত্রিকা সম্পাদনা করেছিলেন। তিনি উপনিষদের অসমীয়া অনুবাদ করে অসমীয়া সাহিত্যতে বিশেষ অবদান রেখেছেন।
১৯৮৬ সনের ২৩ অক্টোবর তারিখে তীর্থনাথ শর্মার মৃত্যু হয়।
শ্রী ভেঙ্কটেশ্বর (বালাজি) মন্দির
যুক্তরাজ্যের শ্রী ভেঙ্কটেশ্বর (বালাজি) মন্দিরটি ইউরোপের অন্যতম বড় একটি হিন্দু মন্দির।মন্দিরটি Dudley Road East, Tividale, West Midlands অবস্থিত। এই মন্দিরটি ভারতের সব থেকে ধনী মন্দির তিরুপতি বালাজি মন্দিরের আদলে নির্মিত। এটি একটি বিষ্ণু মন্দির।
২০০৬ সালের ২৩ আগস্ট পাঁচদিন ব্যাপী বিশাল অনুষ্ঠানের মাধ্যমে মন্দিরটির উদ্বোধন করা হয়। বিষ্ণুর এক রূপ ভগবান ভেঙ্কটেশ্বর এবং বিষ্ণু পত্নী শ্রীলক্ষ্মীর পদ্মাবতী রূপে এই মন্দিরে পুজিত হন।এছাড়াও এখানে হনুমানজীর মূর্তি রয়েছে। বাইরে শিব,গণেশ এবং মরুগান বা কার্তিকের মূর্তি স্থাপন করা হয়েছে। এছাড়াও আছে নবগ্রহের মূর্তি। 
এই মন্দিরটি দর্শন করতে পারবে জাতি-ধর্ম-বর্ণ নির্বিশেষে যে কেউ। তবে ভিতরে ছবি তোলা সবার জন্য নিষিদ্ধ। 
এই মন্দিরটি মুলত দোতলা ভবন। মন্দিরটি সম্পূর্ণরূপে অলাভজনক একটি প্রতিষ্ঠান হিসেবে পরিচালিত হয়।
নেরুল বালাজি মন্দির,মহারাষ্ট্র
পারোলা,মহারাষ্ট্র
http://www.venkateswara.org.uk/
খ্রি-স্মোন-ঝাব্স-পাদ
খ্রি-স্মোন-ঝাব্স-পাদ () বা নোর-বু-দ্বাং-র্গ্যাল () (১৮৭৪-১৯৪৫) একজন তিব্বতী রাজনীতিবিদ ছিলেন।
নোর-বু-দ্বাং-র্গ্যাল তিব্বতের একজন আধিকারিকের পুত্র ছিলেন। তিনি খ্রি-স্মোন নামক পরিবারের একজন মেয়েকে বিবাহ করে সেই পারিবারিক নাম ধারণ করেন। কোন সামরিক অভিজ্ঞতা না থাকা সত্ত্বেও ১৯১২ খ্রিষ্টাব্দে তাঁকে তিব্বতী সেনাবাহিনীর সর্বাধিনায়কের সহায়কের দায়িত্ব প্রদান করা হয়। ১৯১৪ খ্রিষ্টাব্দে তিনি ব্লোন-ছেন-ব্শাদ-স্গ্রা-দ্পাল-'ব্যোর-র্দো-র্জে () নামক তিব্বতী রাজনীতিবিদের সহায়ক হয়ে সিমলা সম্মেলনে যোগ দেন। তিব্বতে ফিরে এলে তাঁকে ঝাব্স-পাদ উপাধি প্রদান করা হয়। ১৯২০-এর দশকে তিনি পূর্ব তিব্বতের ভারপ্রাপ্ত আধিকারিকের দায়িত্ব পালন করেন। একজন সুদক্ষ ও জ্ঞানী আধিকারিক হওয়া সত্ত্বেও রক্ষণশীল ও অহংকারী বলে মন্ত্রীসভায় তিনি জনপ্রিয় ছিলেন না। ১৯৩৩ খ্রিষ্টাব্দে ত্রয়োদশ দলাই লামা মৃত্যুবরণ করলে তিনি মন্ত্রীসভার একজন গুরুত্বপূর্ণ ব্যক্তি হিসেবে পরবর্তী দলাই লামা চিহ্নিতকরণের জন্য দায়িত্বপ্রাপ্ত হন। চতুর্দশ দলাই লামার চিহ্নিতকরণের পর তিনি মন্ত্রীসভা থেকে পদত্যাগের সিদ্ধান্ত নেন এবং তিব্বতের রাজপ্রতিনিধি থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () উপাধিধারী লামার অনুরোধ সত্ত্বেও ১৯৩৬ খ্রিষ্টাব্দের জানুয়ারি মাসে পদত্যাগ করেন। এই সময় তিনি মানসিকভাবে অসুস্থ হয়ে পড়েন।
নোর-বু-দোন-'গ্রুব
নোর-বু-দোন-'গ্রুব () (১৮৮৪-১৯৪৪) একজন ব্রিটিশ আধিকারিক ছিলেন যিনি তিব্বতে ব্রিটিশ দূতাবাসের হয়ে কূটনীতির দায়িত্ব সামলান।
নোর-বু-দোন-'গ্রুব ১৮৮৪ খ্রিষ্টাব্দে ভারতের কালিম্পং শহরে এক তিব্বতী পরিবারে জন্মগ্রহণ করেন। তিনি দার্জিলিং শহরে শিক্ষালাভ করেন। ব্রিটিশদের তিব্বত অভিযানের সময় তিনি সিক্কিম, ভূটান ও তিব্বতের জন্য ভারপ্রাপ্ত আধিকারিকের সহায়ক এবং অনুবাদক হিসেবে কাজ করেন। ১৯৩৩ খ্রিষ্টাব্দে ত্রয়োদশ দলাই লামা মৃত্যুবরণ করলে ব্রিটিশ সরকার তাঁকে লাসা শহরে প্রেরণ করেন। ১৯৩৬ খ্রিষ্টাব্দে তিনি ব্রিটিশ দূতাবাসের হয়ে ইয়াটিং অঞ্চলে ব্যবসা বাণিজ্য দেখাশোনা করতেন। ১৯৩৭ ও ১৯৩৯ খ্রিষ্টাব্দে তিনি দুই বার ব্রিটিশদের প্রতিনিধিদলের প্রধান হয়ে লাসা শহরে যান এবং ১৯৪২ খ্রিষ্টাব্দ পর্যন্ত এই পদে দায়িত্ব সামলান। ব্রিটিশ সরকার তাঁকে অর্ডার অব দ্য ব্রিটিশ এম্পায়ার উপাধি প্রদান করে সম্মান জানান।.
নির্মলপ্রভা বরদলৈ
নির্মলপ্রভা বরদলৈ অসমের একজন কবি. গীতিকার ও লোক-সংস্কৃতির গবেষক। তিনি রচনা করা কবিতা ও গীতে অসমীয়া সমাজ ব্যবস্থা প্রতিফলিত হতে দেখা যায়। তিনি ছিলেন সাহিত্য বিষয়ে গবেষনা করে ডক্টরেট ডিগ্রী লাভ করা প্রথম অসমীয়া মহিলা। ১৯৯১ সনে অসম সাহিত্য সভার দুধনৈ অধিবেশনে তিনি সভাপতিত্ব করেন।।
১৯৩৩ সনের ২০ জুন তারিখে অসমের শিবসাগরে নির্মলপ্রভা বরদলৈ জন্মগ্রহণ করেন। 
সমাজের নিয়ম অনুযায়ী নির্মলপ্রভা বরদলৈয়ের বাল্যবিবাহ করানো হয়।তিনি তাঁর আত্মজীবনী "জীবন জীবন বর অনুপম"-এ লিখেছেন যে তাঁর স্বামী ও স্বামীর পরিবারের অত্যাচারের ফলে তিনি স্বামী গৃহ ত্যাগ করেন। তিনি দ্বিতীয় বিবাহ করেন নাই ফলে তিনি সামাজিক ও ব্যক্তিগত জীবনে অনেক কষ্ট সহ্য করেন। 
অসমের প্রসিদ্ধ কন্ঠশিল্পী জয়ন্ত হাজরিকা তাঁর রচিত গীতে সুর ও কন্ঠদান করেছেন ও এই গীতগুলি অত্যন্ত জনপ্রিয়।।
মহাবিদ্যালয় ও বিশ্ববিদ্যালয়ের উপযোগী
সৃষ্টিমূলক তথা মৌলিক
গানের সংকলন
উপন্যাস
শিশুদের সাহিত্য
নাটক, কাব্য নাটক, সংগীতালেখ্য
আত্মজীৱনী
অনুবাদ সাহিত্য
সম্পাদনা ও নিদেরেশনা
নিরুপমা বরগোহাঞি
নিরুপমা বরগোহাঞি (; ) একাধারে গল্পকার, ঔপন্যাসিক ও ফ্রীলান্স সাংবাদিক রুপে প্রসিদ্ধ একজন অসমের মহিলা। তিনি ছাত্রবস্থার সময় থেকে সাহিত্য চর্চা আরম্ভ করেন। তাঁর রামধেনুতে প্রকাশিত "এনথ্রপোলোজির সপোন" নামক গল্পটি পাঠকের দৃষ্টি আকর্ষন করিতে সক্ষম হয়। ১৯৯৬ সনে প্রকাশিত অভিযান্ত্রী গ্রন্থের জন্য তিনি সাহিত্য অকাদেমি পুরস্কার ও ২০০৩ সনে অসম উপত্যকা পুরস্কার লাভ করেন। 
১৯৩২ সনে গুয়াহাটির উজানবাজারের জোরপুখুরিপার নামক স্থানে নিরুপমা বরগোহাঞি জন্মগ্রহন করেন।৷ তাঁর পিতার নাম যাদব তামুলি ও মাতার নাম কাশীশ্বরী তামুলি। পিতা যাদব তামুলি ছিলেন অসম সরকারের অধীনস্থ আয়কর বিভাগের কর্মচারী ও তাঁর মাতা গৃহিনী ।৷
গুয়াহাটির উজানবাজারে স্থিত "উজানবজার বালিকা বিদ্যালয়ে" নামভর্তী করে তিনি শিক্ষাজীবন আরম্ভ করেন। পরবর্তী সময়ে তিনি "পানবজার কন্যা উচ্চতর মাধ্যমিক বিদ্যালয়" ও "তারিণীচরন বিদ্যালয়" থেকে শিক্ষা গ্রহন করেন। তিনি কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ও গুয়াহাটি বিদ্যালয় থেকে অসমীয়া বিষয়ে স্নাতকোত্তর ডিগ্রী লাভ করেন।।
শিক্ষকরুপে তিনি প্রথম কর্মজীবন আরম্ভ করেন।১০৫৬-৫৭ সনে তিনি নেতাজী বিদ্যাপীঠে যোগদান করেন। পরবর্তী সময়ে নলবারী মহাবিদ্যালয়ের অধ্যক্ষ প্রসিদ্ধ সাহিত্যিক ত্রৈলোক্যনাথ গোস্বামীর নিমন্ত্রনক্রমে নলবারী মহাবিদ্যালয়ের অধ্যক্ষ রুপে যোগদান করেন। একবৎসর সেখানে চাকুরি করেন কিন্তু স্থানান্তর হয়ে মাজুলী যাওয়ার নির্দেশ পাওয়ায় তিনি চাকুরি ছেড়ে দেন ও তিন বৎসর সেই ভাবেই অতিবাহিত করেন। তিনি কিছুদিন লখিমপুর মহাবিদ্যালয় ও যোরহাট মহাবিদ্যালয়ে অধ্যাপনা করেছিলেন। 
১৯৫৮ সনে ১২ মার্চ তারিখে হোমেন বরগোহাঞির সহিত নিরুপমা বরগোহাঞির বিবাহ নলবাড়ীতে সম্পূর্ণ হয়। তাঁদের দুইটি পুত্র সন্তান জন্ম হওয়ার পর ১৯৭৭ সনে বিবাহ বিচ্ছেদ হয়।
১৯৬৮ সন থকে নীলাচল অসমীয়া খবরের কাগজের সহকারী সম্পাদিকা ও পরবর্তী সময়ে সাপ্তাহিক জনজীবন ও সাঁচিপাত খবরের কাগজের সম্পাদকের দ্বায়িত্ব বহন করেন।।
স্ক্রোলব্যাক
স্ক্রোলব্যাক হল একটি ফ্রি এবং ওপেন সোর্স অনলাইন চ্যাট প্ল্যাটফর্ম অনলাইন সম্প্রদায়ের পরিসেবা প্রদানের জন্য। এটি লেখা হয়েছে Node.js।
স্ক্রোলব্যাক এই চ্যাট রুমটি ওয়েব পৃষ্ঠা বা আইআরসি চ্যানেলর সাথে লিঙ্ক এবং টুইটার হ্যাশট্যাগের সাথে এম্বেড করা যায়। এটি ডেভেলাপ করা হয়েছে ওপেন সোর্স কোড দিয়ে যেটি গিটহাবের উপর হোস্ট করা হয়।
Askabt, এই কোম্পানিটি স্ক্রোলব্যাক ২০১২ সালে অগাস্ট মাসে ভারতের ব্যাঙ্গালোর শহরে গৌরভ শ্রীবাস্তভ এবং অরবিন্দ রবি-সুলেখা শুরু করেছিল। তাদের প্রথম পণ্য XMPP নেটওয়ার্ক ব্যবহার করে একটি কমিউনিটি ভিত্তিক প্রশ্ন-উত্তর সেবা প্রদান করা। ২০১৩ সালের ফেব্রুয়ারি মাসে, এই কোম্পানিটি JFDI.Asia দ্রুততর কর্মসূচিতে অংশ নিতে সিঙ্গাপুরে যায়। জুন মাসের শেষের দিকে ২০১৩ সালে সিঙ্গাপুর-ভিত্তিক ইনকিউবেটর প্রোগ্রামে JFDI.Asia স্ক্রোলব্যাক চালু করা হয়। স্ক্রোলব্যাকের মূল লক্ষ্য ছিল কমিউনিটির আইআরসি অভিজ্ঞতাকে আরোও ভালো করা।
সনাতনী ওষুধ
সনাতনী ওষুধ বা সনাতনী ওষুধ ব্যবস্থা (Traditional medicine), যা লোকচিকিৎসা (folk medicine) বা দেশজ চিকিৎসা (indigenous medicine) নামেও পরিচিত, হল বিভিন্ন সমাজে প্রজন্মের পর প্রজন্ম ধরে প্রচলিত চিকিৎসা ব্যবস্থা বা জ্ঞান যার উপর ভিত্তি করে আধুনিক যুগের উন্নত ঔষধ ব্যবস্থা বা জ্ঞান প্রতিষ্টিত।
বিশ্ব স্বাস্থ্য সংস্থা (World Health Organization) এর সংজ্ঞা আনুযায়ী-
সনাতনী ওষুধ ব্যবস্থা হল বিভিন্ন সমাজ, গোষ্ঠী বা সংস্কৃতিতে দীর্ঘ দিন ধরে প্রচলিত তত্ত্ব, বিশ্বাস, এবং অভিজ্ঞতার (যা প্রজন্মের পর প্রজন্ম ধরে প্রচলিত) উপর ভিত্তি করে গড়ে ওঠা জ্ঞান, দক্ষতা, এবং অনুশীলনের সমষ্টি, যা নির্দিষত কোন সমাজ, গোষ্ঠী বা সংস্কৃতিতে পাওয়া যায়, ব্যাখ্যা সাধ্য হোক বা না হোক, যা স্বাস্থ্য রক্ষায় ব্যবহারত হয়, সাথে সাথে শারীরিক ও মানসিক রোগের প্রতিরোধ, রোগ নির্ন্য, উন্নতি বা চিকিত্সায় ব্যবহৃত হয় ("Traditional medicine is the sum total of the knowledge, skills, and practices based on the theories, beliefs, and experiences indigenous to different cultures, whether explicable or not, used in the maintenance of health as well as in the prevention, diagnosis, improvement or treatment of physical and mental illness)."
যে সমস্ত মানুষ সনাতনী ওষুধ চর্চা করেন সাধারণ ভাষায় তাদের কবিরাজ বলা হয়।
সাধারণত সনাতনী ওষুধ ব্যবস্থায় গাছ-গাছড়া ব্যবহার করে লোকচিকিৎসা করা হয়ে থাকে। এছাড়া প্রাণীজ ও অন্যান্য উৎস থেকে প্রাপ্ত বিভিন্ন প্রাকৃতিক দ্রব্য দিয়ে সনাতনী ওষুধ ব্যবস্থায় চিকিৎসা করা হয়।
দক্ষিণ–পূর্ব এশীয় অঞ্চলের দেশগুলোর মধ্যে বাংলাদেশে ‘আয়ুর্বেদ’ ও ‘ইউনা​নি’; ভারতে ‘আয়ুষ’ (আয়ুর্বেদ, ইয়োগা, ইউনানি, সিদ্ধা ); ভুটানে ‘সোয়া রিগপা’; ইন্দোনেশিয়ায় ‘জামু’; গণপ্রজাতন্ত্রী কোরিয়ায় ‘কোরিয়ো’; মিয়ানমারে ‘দেসানা’ ‘ভেসিজ্জা’ ‘নেটখাট্টা’ এবং ‘ভিজ্জাধারা’; নেপালে ‘আয়ুর্বেদ’, ‘ইউনানি’ ও ‘আমচি’ এবং শ্রীলঙ্কায় ‘দেশীয়া চিকিৎসা’ ও ‘সিদ্ধা’ প্রচলিত রয়েছে।
বিশ্ব স্বাস্থ্য সংস্থা (World Health Organization) এর সহযোগিতায় অঞ্চলের ১১টি দেশের মধ্যে ১০টি দেশে সনাতনী ওষুধের জাতীয় নীতিমালা হয়েছে, ছয়টি দেশে সনাতনী পদ্ধতির চিকিৎসকদের জন্য বিধান চালু আছে এবং নয়টি দেশে সনাতনী ওষুধের ওপর উচ্চশিক্ষার সুযোগ আছে।
সনাতনী ওষুধের চাহিদা পূরণের জন্য এবং এর মান, নিরাপত্তা এবং কার্যকারিতাকে আরও উন্নত করতে বিশ্ব স্বাস্থ্য সংস্থা ‘সনাতনী ওষুধ কৌশল: ২০১৪-২০২৩’ প্রণয়ন করেছে। এ কৌশলের তিনটি মূল লক্ষ্য হলো—একটি জ্ঞানভিত্তিক সমাজ গড়া এবং জাতীয় নীতিমালা প্রণয়ন করা; বিধান তৈরির মাধ্যমে সনাতনী ওষুধের নিরাপত্তা, গুণমান ও কার্যকারিতাকে আরও জোরদার করা এবং সনাতনী চিকিৎসাপদ্ধতি ও স্বচিকিৎসা সেবাকে জাতীয় স্বাস্থ্যসেবা ব্যবস্থায় যথাযথভাবে অঙ্গীভূত করা। বিশ্ব স্বাস্থ্য সংস্থার দক্ষিণ-পূর্ব এশিয়া অঞ্চলের ১১টি সদস্য রাষ্ট্র হলো—বাংলাদেশ, ভুটান, গণপ্রজাতন্ত্রী কোরিয়া, ভারত, ইন্দোনেশিয়া, মালদ্বীপ, ​মিয়ানমার, নেপাল, শ্রীলঙ্কা, থাইল্যান্ড ও পূর্ব তিমুর।
কবিরাজ
যে সমস্ত মানুষ সনাতনী ওষুধ চর্চা করেন সাধারণ ভাষায় তাদের কবিরাজ বলা হয়। কবিরাজরা সাধারণত বংশ পরম্পরয় সনাতনী ওষুধের চর্চা করে থাকে।
কবিরাজরা সনাতনী ওষুধ ব্যবস্থার ধারক, বাহক এবং একে প্রজন্মের পর প্রজন্ম ধরে টিকিয়ে রাখে। সাধারণত কবিরাজরা সনাতনী ওষুধ ব্যবস্থায় গাছ-গাছড়া ব্যবহার করে লোকচিকিৎসা দিয়ে থাকে। এছাড়া তারা প্রাণীজ ও অন্যান্য উৎস থেকে প্রাপ্ত বিভিন্ন প্রাকৃতিক দ্রব্য দিয়ে সনাতনী ওষুধ ব্যবস্থায় চিকিৎসা করে থাকেন।
আন্তোনিও থিসনেরস
আন্তোনিও আলফনসো থিসনেরস কেম্পো () (২৭ ডিসেম্বর, ১৯৪২ - ৬ অক্টোবর, ২০১২) ছিলেন একজন পেরুদেশীয় কবি। তিনি ৬৯ বছর বয়সে লিমায় মৃত্যুবরণ করেন। কর্মজীবনে তিনি লিমা, বুদাপেস্ট, বার্কলি ইত্যাদি স্থানের নানা বিশ্ববিদ্যালয়ে অধ্যাপনা করেন। তিনি ছিলেন কবিতা রচনার সাথে সাহিত্য-সাংবাদিক ও অণুবাদক। তাঁর বিদ্যাবত্তা গভীর এবং কবিতায় রয়েছে লিরিক্যাল আত্মমগ্নতা। লাতিন আমেরিকান কাব্যে তাঁর কবিতা এনেছে একটি নতুন শহুরেপনা ও সেই সংগে শ্লেষ ও তির্যকতা।
গদ্য:
আলেহানদ্রা পিসারনিক
আলেহানদ্রা পিসারনিক () (২৯ এপ্রিল, ১৯৩৬ - ২৫ সেপ্টেম্বর, ১৯৭২) হচ্ছেন আর্জেন্টিনার একজন কবি। ফরাসি কবিদের মতো অন্তর্মুখী কণ্ঠ তাঁর। এই নারীর একটি বইয়ের ভূমিকায় অক্টাভিও পাজ লিখেছিলেন এইসব কবিতায় "উদ্বেল ইনসমনিয়া এবং দুপুরের স্বচ্ছতা"র অদ্ভুত মিশ্রণের কথা। ক্রমে তাঁর কবিতা আয়তনে ক্ষুদ্র এবং চেতনায় মৃত্যু-তাড়িত হয়ে উঠে। "যারা এই অদ্ভুত অচেনা পৃথিবীতে হারিয়ে গেছে, তাদের জন্য আমার কবিতা কিছু ছোট্ট দীপশিখা" বলেছিলেন তিনি।
আলেহানদ্রা পিসারনিক ২৯ এপ্রিল, ১৯৩৬ সালে আর্জেন্টিনার বুয়েনস আইরেস শহরের একটি বস্তিতে জন্মেছিলেন। তাঁর পিতামাতা ছিলেন ইহুদি অভিবাসী যারা তৎকালীন রুশ সাম্রাজ্যের ইউক্রেনের রাভনো শহর থেকে আর্জেন্টিনায় গিয়েছিলেন।
বুয়েনস আইরেস বিশ্ববিদ্যালয়ের দর্শন ও সাহিত্য বিভাগে ভর্তির এক বছর পরে তিনি তাঁর প্রথম বই "La tierra más ajena" (১৯৫৫) প্রকাশ করেন। তিনি বিশ্ববিদ্যালয়ে সাহিত্য, সাংবাদিকতা এবং দর্শনের উপর কোর্স করেন, কিন্তু ডিগ্রি অর্জন করেননি। অনতিকাল পরেই, তিনি হুয়ান ব্যাটল প্লানাসের সাথে চিত্র আঁকা শেখেন। পিসারনিক দুই খণ্ডে তাঁর সাহিত্যিক কাজকর্ম চালান যেগুলো "La última inocencia" (১৯৫৬) and "Las aventuras perdidas" (১৯৫৮) নামে প্রকাশিত হয়।
তিনি ১৯৬৮ সালে গুগেনহেইম ফেলোশিপ অর্জন করেন। এবং ১৯৭১ সালে ফুলব্রাইট বৃত্তি পান।
আলেহানদ্রা পিসারনিক ২৫ সেপ্টেম্বর, ১৯৭২ সালে ছত্রিশ বছর বয়সে বুয়েনস আইরেস শহরে অতিরিক্ত সোডিয়াম গ্রহণ করে আত্মহত্যা করেন। তাঁকে বুয়েনস আইরেসের Cementerio La Tablada, সমাহিত করা হয়।